open-index/open-wikipedia-markdown huggingface dataset:
ജീൻ കെല്ലി

**യൂജിൻ കുറാൻ കെല്ലി** (ജീവിതകാലം: ഓഗസ്റ്റ് 23, 1912 - ഫെബ്രുവരി 2, 1996) ഒരു അമേരിക്കൻ നർത്തകൻ, അഭിനേതാവ്, ഗായകൻ, സംവിധായകൻ, നൃത്തസംവിധായകൻ എന്നീ നിലകളിൽ പ്രശസ്തനായ ബഹുമുഖപ്രതിഭയായിരുന്നു. ഊർജ്ജസ്വലത നിറഞ്ഞ അത്ലറ്റിക് നൃത്ത ശൈലിയ്ക്ക് പേരുകേട്ട അദ്ദേഹം പൊതുജനങ്ങൾക്ക് ആക്സസ് ചെയ്യാവുന്ന ഒരു പുതിയ അമേരിക്കൻ നൃത്തരൂപം സൃഷ്ടിക്കാൻ ശ്രമിക്കുകയും അതിനെ അദ്ദേഹം "സാധാരണക്കാരുടെ നൃത്തം" എന്ന് വിളിക്കുകയും ചെയ്തു. 1940-കളിലും 1950-കളിലും ഏറെ ശ്രദ്ധിക്കപ്പെട്ട സംഗീതാത്മക സിനിമകളിൽ അദ്ദേഹം സ്റ്റാൻലി ഡോണനൊപ്പം അഭിനയ, നൃത്തസംവിധാന, സഹസംവിധാന മേഖലകളിൽ പ്രവർത്തിച്ചു.

മികച്ച ചലച്ചിത്രത്തിനുള്ള അക്കാദമി പുരസ്കാരം നേടിയ *ആൻ അമേരിക്കൻ ഇൻ പാരീസ്* (1951), സ്റ്റാൻലി ഡോണനോടൊപ്പം സംവിധാനം, നൃത്തസംവിധാനം എന്നിവ നിർവ്വഹിച്ച *സിംഗിംഗ് ഇൻ ദ റെയിൻ* (1952), കവർ ഗേൾ (1944), മികച്ച നടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ട ആങ്കേഴ്‌സ് അവീഗ് (1945) എന്നിങ്ങനെ ആ കാലഘട്ടത്തിൽ പുറത്തിറങ്ങിയ മറ്റ് സംഗീതാത്മക സിനിമകളിലൂടെയാണ് കെല്ലി കൂടുതലായി അറിയപ്പെടുന്നത്. ഡോണനുമായി സഹകരിച്ച് സംവിധാനം ചെയ്‌ത *ഓൺ ദ ടൗൺ* (1949) അദ്ദേഹത്തിന്റെ ആദ്യ സംവിധാന സംരംഭമായിരുന്നു. പിന്നീട് 1950-കളിൽ, മ്യൂസിക്കലുകൾക്ക് ജനപ്രീതി കുറഞ്ഞപ്പോൾ, *ബ്രിഗഡൂൺ* (1954) ഡൊണനൊപ്പം അദ്ദേഹം സംവിധാനം ചെയ്ത അവസാന ചിത്രമായ *ഇറ്റ്സ് ഓൾവേസ് ഫെയർ വെതർ* (1955) തുടങ്ങിയ ചിത്രങ്ങളിൽ അദ്ദേഹം അഭിനയിച്ചു. അദ്ദേഹം സ്വതന്ത്ര സംവിധായകനായി അരങ്ങേറ്റം അരങ്ങേറ്റം കുറിച്ച, അവസാനത്തെ MGM മ്യൂസിക്കുകളിൽ ഒന്നായ *ഇൻവിറ്റേഷൻ ടു ദ ഡാൻസ്* (1956) ഒരു വാണിജ്യ വിജയമായിരുന്നില്ല.

ജൂഡി ഗാർലാൻഡിനൊപ്പം *ഫോർ മി ആൻഡ് മൈ ഗാൽ* (1942) എന്ന ചിത്രത്തിലൂടെ  നടനെന്ന നിലയിൽ തന്റെ സിനിമാ അരങ്ങേറ്റം നടത്തിയ കെല്ലി അവരോടൊപ്പം *ദി പൈറേറ്റ്* (1948), *സമ്മർ സ്റ്റോക്ക്* (1950) എന്നിവയിലും പ്രത്യക്ഷപ്പെട്ടു. *ബ്ലാക്ക് ഹാൻഡ്* (1950), *ഇൻഹെറിറ്റ് ദി വിൻഡ്* (1960) എന്നീ നാടകീയ ചിത്രങ്ങളിലും അദ്ദേഹം പ്രത്യക്ഷപ്പെട്ട അദ്ദേഹത്തിന് *ഇൻഹെറിറ്റ് ദി വിൻഡ്* നിരൂപക പ്രശംസ നേടിക്കൊടുത്തു.  

1960 കളിൽ ഒരു സംവിധായകനായി തുടർന്ന കെല്ലി *എ ഗൈഡ് ഫോർ ദ മാരീഡ് മാൻ* (1967), മികച്ച ചിത്രത്തിനുള്ള ഓസ്കാർ നോമിനേഷൻ ലഭിച്ച *ഹലോ, ഡോളി!* (1969) ഉൾപ്പെടെയുള്ള ചിത്രങ്ങൾ സംവിധാനം ചെയ്തു. *സീഗ്‌ഫെൽഡ് ഫോളീസ്* (1946), *ദാറ്റ്‌സ് എന്റർടൈൻമെന്റ്!* (1974), ദാറ്റ്സ് എന്റർടൈൻമെന്റ്, ഭാഗം II (1976), ദാറ്റ്സ് ഡാൻസ്! (1985), ദാറ്റ്സ് എന്റർടൈൻമെന്റ്, ഭാഗം III (1994) എന്നീ സിനിമയിൽ സഹകരിക്കുകയും അഭിനയിക്കുകയും ചെയ്തു. 

## രോഗവും മരണവും
1980 കളുടെ അവസാനത്തിലും 1990 കളുടെ തുടക്കത്തിലും കെല്ലിയുടെ ആരോഗ്യം ക്രമാനുഗതമായി ക്ഷയിച്ചു. 1994 ജൂലൈയിൽ, അദ്ദേഹത്തിന് ഹൃദയാഘാതം സംഭവിക്കുകയും റൊണാൾഡ് റീഗൻ UCLA മെഡിക്കൽ സെന്റർ ആശുപത്രിയിൽ ഏഴാഴ്ചക്കാലം ശയ്യാവലംബിയാകുകയും ചെയ്തു. 1995-ന്റെ തുടക്കത്തിൽ, അദ്ദേഹത്തിന് മറ്റൊരു മസ്തിഷ്കാഘാതം ഉണ്ടാകുകയും, അത് അദ്ദേഹത്തെ ഗുരുതരമായി വികലാംഗനാക്കുകയും ചെയ്തു. 1996 ഫെബ്രുവരി 2-ന് ജീൻ കെല്ലി അന്തരിച്ചു. ശവസംസ്കാര ചടങ്ങുകളോ അനുസ്മരണ ചടങ്ങുകളോ കൂടാതെ അദ്ദേഹത്തിന്റെ മൃതദേഹം സംസ്കരിക്കപ്പെട്ടു.

## അവലംബം
സ്റ്റാൻലി ഡോണൻ

**സ്റ്റാൻലി ഡോണൻ** ((  ജീവിതകാലം: ഏപ്രിൽ 13, 1924 - ഫെബ്രുവരി 21, 2019) ഒരു അമേരിക്കൻ ചലച്ചിത്ര സംവിധായകനും നൃത്തസംവിധായകനുമായിരുന്നു. ഹോളിവുഡ് സിനിമയുടെ സുവർണ്ണ കാലഘട്ടത്തിലെ ഏറ്റവും മികച്ച ചിത്രങ്ങളിൽ ചിലത് സംവിധാനം ചെയ്തത് അദ്ദേഹമായിരുന്നു. 1998-ൽ ഓണററി അക്കാദമി അവാർഡ് നേടിയ അദ്ദേഹത്തിന് 2004-ലെ വെനീസ് ഫിലിം ഫെസ്റ്റിവലിൽ കരിയർ ഗോൾഡൻ ലയൺ പുരസ്കാരം ലഭിച്ചു. അദ്ദേഹത്തിന്റെ നാല് സിനിമകൾ ലൈബ്രറി ഓഫ് കോൺഗ്രസ്സിലെ നാഷണൽ ഫിലിം രജിസ്ട്രിയിൽ ഉൾപ്പെടുത്തിയിട്ടുണ്ട്.

സംവിധായകൻ ജോർജ്ജ് ആബട്ടിന് വേണ്ടി ബ്രോഡ്‌വേയിലെ കോറസ് നിരകളിലൂടെയാണ് ഡോണൻ തന്റെ അഭിനയ കരിയർ ആരംഭിച്ചത്. 1943 മുതൽ, ജീൻ കെല്ലിയുമായി സഹകരിക്കുന്നതിന് മുമ്പായി ഹോളിവുഡിൽ ഒരു നൃത്തസംവിധായകനായി പ്രവർത്തിച്ച അദ്ദേഹം, അവിടെ നിർമ്മാതാവ് ആർതർ ഫ്രീഡിന്റെ കീഴിൽ എം‌ജി‌എമ്മിന്റെ ഒരു കരാർ ഡയറക്ടറായി ജോലി ചെയ്തിരുന്നു. ഡോണനും ജീൻ കെല്ലിയും സഹകരിച്ച് *ഓൺ ദി ടൗൺ* (1949), *സിംഗിംഗ് ഇൻ ദ റെയിൻ*, *ഇറ്റ്സ് ഓൾവേസ് ഫെയർ വെതർ* (1955) എന്നീ ചിത്രങ്ങൾ സംവിധാനം ചെയ്തു. അവരുടെ അവസാന സഹകരണ സമയത്ത് ജീൻ കെല്ലിയുമായുള്ള ഡോണന്റെ ബന്ധം വഷളായിരുന്നു. *റോയൽ വെഡ്ഡിംഗ്* (1951), *സെവൻ ബ്രൈഡ്‌സ് ഫോർ സെവൻ ബ്രദേഴ്‌സ്* (1954), *ഫണ്ണി ഫേസ്* (1957) എന്നിവയാണ് ഈ കാലഘട്ടത്തിലെ അദ്ദേഹത്തിന്റെ മറ്റ് പ്രധാന സിനിമകൾ.

1957-ൽ എം‌.ജി‌.എമ്മുമായുള്ള കരാർ റദ്ദാക്കിയ അദ്ദേഹം ഒരു സ്വതന്ത്ര നിർമ്മാതാവായി. *ഇൻഡിസ്‌ക്രീറ്റ്* (1958), *ചരേഡ്* (1963), *ടൂ ഫോർ ദ റോഡ്* (1967) എന്നിവയുൾപ്പെടെയുള്ള പിൽക്കാല പ്രണയ  ചിത്രങ്ങളുടെ പേരിൽ ഡോണന് അംഗീകാരം ലഭിച്ചു. സ്പൈ ത്രില്ലർ *അറബെസ്ക്യൂ* (1966), ബ്രിട്ടീഷ് കോമഡി *ബെഡാസിൽഡ്* (1967), *ഡാം യാങ്കീസ്* (1958), *ദി ലിറ്റിൽ പ്രിൻസ്* (1974), *കോമഡി ലക്കി ലേഡി* (1975) തുടങ്ങിയ സംഗീതാത്മക ചിത്രങ്ങളും അദ്ദേഹം സംവിധാനം ചെയ്തു.

## അവലംബം
ബെറ്റ്സി ബ്ലെയർ

**ബെറ്റ്സി ബ്ലെയർ** (ജനനം: എലിസബത്ത് വിനിഫ്രെഡ് ബോഗർ; ഡിസംബർ 11, 1923 - മാർച്ച് 13, 2009) ദീർഘകാലം ലണ്ടൻ ആസ്ഥാനമാക്കി പ്രവർത്തിച്ചിരുന്ന ഒരു അമേരിക്കൻ ചലച്ചിത്ര നടിയായിരുന്നു.

എട്ട് വയസ്സ് മുതൽ വിനോദത്തിലധിഷ്ഠിതമായ ഒരു കരിയർ പിന്തുടർന്ന ബ്ലെയർ ബാല്യകാലത്ത് ഒരു അമച്വർ നർത്തകിയായും റേഡിയോ അവതാരിക, മോഡൽ എന്നീ നിലകളിലും പ്രവർത്തിക്കുകയും പിന്നീട് 1940-ൽ ബില്ലി റോസിന്റെ ഡയമണ്ട് ഹോഴ്‌സ്‌ഷൂ എന്ന പേരിലുള്ള നൈറ്റ്ക്ലബ്ബിലെ കോറസിൽ ചേരുകയും ചെയ്തു. അവിടെ ജീൻ കെല്ലിയുമായി കണ്ടുമുട്ടിയ അവർ; അടുത്ത വർഷം, അവർക്ക് 17 വയസ്സുള്ളപ്പോൾ  വിവാഹിതരാകുകയും പതിനാറ് വർഷത്തിന് ശേഷം 1957 ൽ വിവാഹമോചനം നേടുകയും ചെയ്തു.

നാടകങ്ങളിലെ വേഷങ്ങൾക്ക ശേഷം, *എ ഡബിൾ ലൈഫ്* (1947), *അനദർ പാർട്ട് ഓഫ് ദി ഫോറസ്റ്റ്* (1948) തുടങ്ങിയ ചിത്രങ്ങളിൽ സഹകഥാപാത്രങ്ങളെ അവതരിപ്പിച്ചുകൊണ്ട് ബ്ലെയർ തന്റെ സിനിമാ ജീവിതം ആരംഭിച്ചു. മാർക്സിസത്തോടുള്ള അവരുടെ താൽപര്യം ഹൗസ് അൺ-അമേരിക്കൻ ആക്ടിവിറ്റീസ് കമ്മിറ്റിയുടെ അന്വേഷണത്തിലേക്ക് നയിച്ചതോടെ ബ്ലെയർ കുറച്ചുകാലം കരിമ്പട്ടികയിൽ ഉൾപ്പെടുത്തപ്പെട്ടുവെങ്കിലും *മാർട്ടി* (1955) എന്ന ചിത്രത്തിലെ നിരൂപക പ്രശംസ നേടിയ പ്രകടനത്തോടെ തൻറെ കരിയർ പുനരാരംഭിച്ച അവർ അതിലൂടെ മികച്ച സഹനടിയ്ക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. 1990-കളുടെ പകുതി വരെ പ്രധാനമായും യൂറോപ്പ് തട്ടകമാക്കിക്കൊണ്ട് നാടകം, സിനിമ, ടെലിവിഷൻ ജോലികളുമായി അവർ തന്റെ കരിയർ തുടർന്നു.

## അവലംബം

വർഗ്ഗം:1923-ൽ ജനിച്ചവർ
വർഗ്ഗം:2009-ൽ മരിച്ചവർ
ജോർജ് ആബട്ട്

**ജോർജ് ഫ്രാൻസിസ് ആബട്ട്** (ജീവിതകാലം: ജൂൺ 25, 1887 - ജനുവരി 31, 1995) എട്ട് പതിറ്റാണ്ട് കാലം നീണ്ടുനിന്ന കരിയറിൽ നാടക നിർമ്മാതാവ്, സംവിധായകൻ, നാടകകൃത്ത്, തിരക്കഥാകൃത്ത്, ചലച്ചിത്ര സംവിധായകൻ, നിർമ്മാതാവ് എന്നീ നിലകളിൽ പ്രശസ്തനായ ഒരു അമേരിക്കൻ സ്വദേശിയായിരുന്നു. ആറ് ടോണി അവാർഡുകൾ, പുലിറ്റ്‌സർ പുരസ്കാരം, 1982 ലെ കെന്നഡി സെന്റർ ഓണേഴ്‌സ്, 1990 ലെ നാഷണൽ മെഡൽ ഓഫ് ആർട്‌സ് എന്നിവയുൾപ്പെടെ നിരവധി ബഹുമതികൾ അദ്ദേഹത്തിന് ലഭിച്ചു. കൂടാതെ അമേരിക്കൻ തിയേറ്റർ ഹാൾ ഓഫ് ഫെയിമിൽ അദ്ദേഹത്തെ ഉൾപ്പെടുത്തി.

ഒരു അഭിനേതാവായി തുടക്കംകുറിച്ച അദ്ദേഹം പിന്നീട് *പാൽ ജോയ്* (1940), *ഓൺ ദ ടൗൺ* (1944), *കോൾ മി മാഡം* (1950), *വണ്ടർഫുൾ ടൗൺ* (1953), *ദി പജാമ ഗെയിം* (1954), *ഡാം യാങ്കീസ്* (1955), *ന്യൂ ഗേൾ ഇൻ ടൗൺ* (1957), *വൺസ് അപ്പോൺ എ മാട്രസ്* (1959), *ഫിയോറെല്ലോ!* (1959), *എ ഫണ്ണി തിംഗ് ഹാപ്പൻഡ് ഓൺ ദ വേ ടു ദ ഫോറം* (1962), *ബ്രോഡ്‌വേ* (1987) തുടങ്ങിയ നിരവധി ബ്രോഡ്‌വേ പ്രൊഡക്ഷനുകളുടെ നിർമ്മാണത്തിലൂടെ പ്രശസ്തനായി. 

1920 കളിലും 1930 കളിലും പുറത്തിറങ്ങിയ നിരവധി സിനിമകളിലും ആബട്ട് അഭിനയിച്ചിട്ടുണ്ട്. *ഓൾ ക്വയറ്റ് ഓൺ ദി വെസ്റ്റേൺ ഫ്രണ്ട്* (1930) എന്ന ചിത്രത്തിന് മികച്ച രചനയ്ക്കുള്ള അക്കാദമി അവാർഡ് നാമനിർദ്ദേശം അദ്ദേഹത്തിന് ലഭിച്ചു. പിന്നീട് മ്യൂസിക്കലുകളുടെ ചലച്ചിത്ര ഭാഷ്യങ്ങളായ *ദി പജാമ ഗെയിം* (1957), *ഡാം യാങ്കീസ്* (1958) എന്നിവയും അദ്ദേഹം സംവിധാനം ചെയ്തു.

## അവലംബം
ത്രെഡ്സ് (ആപ്പ്)

ഫേസ്‍ബുക്കിന്റെ മാതൃ കമ്പനിയായ മെറ്റാ പ്ലാറ്റ്‌ഫോമിന്റെ ഉടമസ്ഥതയിലുള്ള ഒരു ഓൺലൈൻ സോഷ്യൽ മീഡിയയും സോഷ്യൽ നെറ്റ്‌വർക്കിംഗ് സേവനവുമാണ് **ത്രെഡ്‌സ്** . ഇൻസ്റ്റാഗ്രാമിനോട് ചേർന്ന് പ്രവർത്തിക്കാൻ ഉദ്ദേശിച്ചുള്ളതാണ് ആപ്പ്: അംഗത്വം എടുക്കുന്നതിന് ഉപയോക്താക്കൾക്ക് ഒരു ഇൻസ്റ്റാഗ്രാം അക്കൗണ്ട് ഉണ്ടായിരിക്കുകയും അതേ ഹാൻഡിൽ ഉപയോഗിക്കുകയും വേണം.  ട്വിറ്റർ - ന്റെ നേരിട്ടുള്ള എതിരാളിയായി വ്യാപകമായി വീക്ഷിക്കപ്പെടുന്ന ത്രെഡ് ഉപയോക്താക്കൾക്ക് വാചകങ്ങളും ചിത്രങ്ങളും പോസ്റ്റുചെയ്യാനും മറ്റുള്ളവരുടെ പോസ്റ്റുകൾക്ക് മറുപടി നൽകാനും അല്ലെങ്കിൽ പോസ്റ്റുകൾ ഇഷ്ടപ്പെടാനും അവസരം നൽകുന്നു.
ഫാബേരിയ

ആസ്റ്ററേസി കുടുംബത്തിലെ ചൈനീസ് പൂച്ചെടികളുടെ ഒരു ജനുസ്സാണ് **ഫാബേരിയ**. ജർമ്മൻ മിഷനറിയായ ഏണസ്റ്റ് ഫേബറിന്റെ പേരിലാണ് ഈ ജനുസ്സ് അറിയപ്പെടുന്നത്.

## അവലംബങ്ങൾ

വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ബീ ആർതർ

**ബിയാട്രിസ് ആർതർ** (ജനനം: ബെർണീസ് ഫ്രാങ്കൽ; മെയ് 13, 1922 - ഏപ്രിൽ 25, 2009) ഒരു അമേരിക്കൻ ഹാസ്യനടിയുമായിരുന്നു. 1947-ൽ നാടകങ്ങളിലൂടെ തന്റെ കരിയർ ആരംഭിച്ച ആർതർ, 1970-കളിൽ ടെലിവിഷനിലെ തന്റെ പ്രവർത്തനത്തിലൂടെ ലോകമെമ്പാടുമുള്ള അംഗീകാരം നേടുന്നതിന് മുമ്പ് *ഓൾ ഇൻ ദ ഫാമിലി* (1971-1972), *മൗഡ്* (1972-1978) എന്നീ ജനപ്രിയ സിറ്റ്‌കോമുകളിൽ മൗഡ് ഫിൻഡ്‌ലേ എന്ന കഥാപാത്രമായി നിരൂപക പ്രശംസ പിടിച്ചുപറ്റിയിരുന്നു. പിന്നീട് 1980-കളിലും 1990-കളിലും *ദ ഗോൾഡൻ ഗേൾസ് (*1985-1992) എന്ന പരമ്പരയിൽ ഡൊറോത്തി സ്ബോർനാക്ക് ആയി വേഷമിട്ടു.

മെയ്ം എന്ന മ്യൂസിക്കലിലെ വെരാ ചാൾസ് എന്ന കഥാപാത്രത്തെ അവതരിപ്പിച്ചതിന് 1966-ലെ ഒരു മ്യൂസിക്കലിലെ മികച്ച മുഖ്യ നടിക്കുള്ള ടോണി അവാർഡ് മുതൽ അവർ തന്റെ കരിയറിൽ നിരവധി അംഗീകാരങ്ങൾ നേടി. 1977-ൽ മൗഡ്, 1988-ൽ ദി ഗോൾഡൻ ഗേൾസ് എന്നിവയിലെ വേഷങ്ങൾക്ക് ഒരു കോമഡി പരമ്പരയിലെ മികച്ച നായികയ്ക്കുള്ള എമ്മി അവാർഡുകൾ അവർ നേടി.

## ആദ്യകാലം
1922 മെയ് 13 ന് ന്യൂയോർക്ക് സിറ്റിയിലെ ബ്രൂക്ക്ലിൻ ബറോയിൽ റെബേക്ക (ഓസ്ട്രിയയിൽ ജനിച്ച പ്രെസ്നർ) ഫിലിപ്പ് ഫ്രാങ്കൽ  ( ജനനം, പോളണ്ട്) ദമ്പതികളുടെ മകളായി ബെർണീസ് ഫ്രാങ്കൽ എന്ന പേരിൽ ജനിച്ചു. അവളുടെ മൂത്ത സഹോദരി ഗെർട്രൂഡ്, ഇളയ സഹോദരി മരിയൻ (1926-2014) എന്നിവരോടൊപ്പം ഒരു ജൂത പാരമ്പര്യമുള്ള കുടുംബത്തിലാണ് ആർതർ വളർന്നത്.

## മരണം
2009 ഏപ്രിൽ 25-ന് 86-ആം വയസ്സിൽ ലോസ് ഏഞ്ചൽസിലെ ബ്രെന്റ്‌വുഡിലുള്ള വീട്ടിൽ വച്ച് ആർതർ ശ്വാസകോശ അർബുദം ബാധിച്ച് മരിച്ചു.

## അവലംബം
അലക്സിസ് ആർക്വെറ്റെ

**അലക്സിസ് ആർക്വെറ്റെ** (ജനനം: റോബർട്ട് ആർക്വെറ്റ്; ജൂലൈ 28, 1969 - സെപ്റ്റംബർ 11, 2016) ഒരു അമേരിക്കൻ നടിയായിരുന്നു.

## ആദ്യകാലജീവിതം
ഒരു നടനും സംവിധായകനുമായ ലൂയിസ് ആർക്വെറ്റെയുടെയും ജൂത വംശജയും നടി, കവയിത്രി, തിയേറ്റർ ഓപ്പറേറ്റർ, ആക്ടിവിസ്റ്റ്, അഭിനയ അധ്യാപിക, തെറാപ്പിസ്റ്റ് എന്നീ നിലകളിൽ പ്രവർത്തിച്ചിരുന്ന ബ്രെൻഡ ഒലിവിയ "മാർഡി" (മുമ്പ്, നോവാക്ക്) എന്നിവരുടെ അഞ്ച് മക്കളിൽ നാലാമത്തേയാളായി ലോസ് ഏഞ്ചൽസിലാണ് ആർക്വെറ്റെ ജനിച്ചത്.,

## അവലംബം
മാസ്റ്റർപ്ലാൻ

കുമാർ മഹാദേവൻ സ്വയം നിർമ്മിച്ച്  സംവിധാനം ചെയ്ത  1991 ലെ ഇന്ത്യൻ മലയാള ചിത്രമാണ് ***മാസ്റ്റർപ്ലാൻ*** . ശങ്കർ, സീത എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് പി ചന്ദ്രശേഖരൻ ആണ് .    പൂവച്ചൽ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:പൂവച്ചൽ ഖാദർ
*ഈണം:  പി ചന്ദ്രശേഖരൻ

		
## അവലംബം

## പുറംകണ്ണികൾ
*  
* 
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:പൂവച്ചൽഖാദർ-ശ്യാം ഗാനങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
ബാരി യംഗ്‌ഫെല്ലോ

**ബാരി യംഗ്‌ഫെല്ലോ ഫ്രീഡ്** (ജനനം: ബാരി സാറ റിവ്‌ചുൻ; ഒക്ടോബർ 22, 1946 - മാർച്ച് 28, 2022) ഒരു അമേരിക്കൻ നടിയായിരുന്നു. നാടക, ചലച്ചിത്ര നടനായ സാം ഫ്രീഡിന്റെ ഭാര്യയായിരുന്നു അവർ.

## കരിയർ
1970-കളുടെ തുടക്കത്തിൽ ദ ന്യൂ ടെമ്പറേച്ചേഴ്‌സ് റൈസിംഗ് ഷോയുടെ 1973 ലെ എപ്പിസോഡിൽ ഒരു ചെറിയ വേഷത്തിലൂടെയാണ് യംഗ്‌ഫെല്ലോ തന്റെ അഭിനയ ജീവിതം ആരംഭിച്ചത്. *എമർജൻസി!*, *ദി സ്ട്രീറ്റ്സ് ഓഫ് സാൻ ഫ്രാൻസിസ്കോ*, *ഫെർൺവുഡ് 2 നൈറ്റ്*, *WKRP ഇൻ സിൻസിനാറ്റി*, *ബാർണി മില്ലർ*, *ദി ജെഫേഴ്സൺസ്,* *ത്രീസ് കമ്പനി* എന്നിവയുൾപ്പെടെ 1970കളിലെയും 80കളിലെയും നിരവധി അമേരിക്കൻ ടിവി ഷോകളുടെ എപ്പിസോഡുകളിൽ അവർ അതിഥി താരമായി പ്രത്യക്ഷപ്പെട്ടു. *നൈറ്റ്മേർ ഇൻ ബ്ലഡ്* (1978), *വാമ്പയർ* (1979), *ഇറ്റ് കേം അപ്പോൺ ദി മിഡ്‌നൈറ്റ് ക്ലിയർ* (1984), *ദി ലേഡി ഫ്രം യെസ്റ്റേർഡേ* (1985), ജോവാൻ ക്രോഫോർഡ് എന്ന കഥാപാത്രത്തെ അവതരിപ്പിച്ച *ദി സ്കാർലറ്റ് ഒഹാര വാർ (1980)* എന്നിവയുൾപ്പെടെ നിരവധി സിനിമകളിലും ടിവിക്ക് വേണ്ടി നിർമ്മിച്ച സിനിമകളിലും അവർ അഭിനയിച്ചു. 

## സ്വകാര്യ ജീവിതം
1983-ൽ നാടക, ചലച്ചിത്ര നടനായിരുന്ന സാം ഫ്രീഡിനെ അവർ വിവാഹം കഴിച്ചു.  യംഗ്‌ഫെല്ലോ മുമ്പ് 1968 മുതൽ 1975 വരെ മൈക്കൽ മണ്ട് യംഗ്‌ഫെല്ലോയെ വിവാഹം കഴിച്ചിരുന്നു.

## മരണം
യംഗ്‌ഫെല്ലോ 1989 മുതൽ ന്യൂയോർക്കിലെ വുഡ്‌സ്റ്റോക്കിൽ താമസിച്ചു. 2022 മാർച്ച് 28-ന് 75-ാം വയസ്സിൽ അവർ അന്തരിച്ചു.

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:2022-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
എവ്‌ലിൻ യംഗ്

**എവ്‌ലിൻ എബെർസിസ് യംഗ്** (ജീവിതകാലം: നവംബർ 17, 1915 - ഫെബ്രുവരി 14, 1983) ഒരു അമേരിക്കൻ ചലച്ചിത്ര നടിയായിരുന്നു. 1940-ൽ തൻറെ കരിയറിന്റെ ഉന്നതിയിൽ അവർ 9 ഫീച്ചർ ഫിലിമുകളിൽ പ്രത്യക്ഷപ്പെട്ടു. വൈൽഡ്‌കാറ്റ് ഓഫ് ടക്സൺ, പ്രയറി സ്‌കൂണേഴ്‌സ് എന്നീ ചിത്രങ്ങളിലെ മുൻനിര വനിതാ നടിയായിരുന്നു അവർ വൈൽഡ് ബിൽ ഹിക്കോക്ക് പരമ്പരയിൽ വൈൽഡ് ബിൽ എലിയട്ട്, ഡബ് ടെയ്‌ലർ എന്നിവരോടൊപ്പം അഭിനയിച്ചു.

## ആദ്യകാലജീവിതം
1915 നവംബർ 17 ന് വാഷിംഗ്ടണിലാണ്  എവ്‌ലിൻ എബെർസിസ് യംഗ് ജനിച്ചത്. അവളുടെ മാതാവിൻറെ ആദ്യനാമം റോഡ്‌സ് എന്നായിരുന്നു. 56-ാം വയസ്സിൽ, 1971 മാർച്ച് 27-ന്, യംഗ് കാലിഫോർണിയയിലെ ഓറഞ്ച് കൗണ്ടിയിൽ നിക്കോളാസ് പിസാനിയെ വിവാഹം കഴിച്ചു.

1983 ഫെബ്രുവരി 14-ന് കാലിഫോർണിയയിലെ ഓറഞ്ച് നഗരത്തിൽവച്ച് 67-ാം വയസ്സിൽ യംഗ് അന്തരിച്ചു.

## അവലംബം

വർഗ്ഗം:1915-ൽ ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
സീൻ യംഗ്

**മേരി സീൻ യംഗ്** (ജനനം: നവംബർ 20, 1959) ഒരു അമേരിക്കൻ നടിയാണ്. നാനാ വിഭാഗങ്ങളിലെ വേഷങ്ങൾ അവതരിപ്പിച്ചിട്ടുണെങ്കിലും സയൻസ് ഫിക്ഷൻ സിനിമകളിലെ വേഷങ്ങളിലൂടെയാണ് അവർ പ്രത്യേകിച്ച് അറിയപ്പെടുന്നത്.

സീൻ യംഗിന്റെ ആദ്യകാല വേഷങ്ങളിൽ *ജെയ്ൻ ഓസ്റ്റൺ ഇൻ മാൻഹട്ടൻ* (1980) എന്ന സ്വതന്ത്ര പ്രണയ ചിത്രവും ഒരു വാണിജ്യ വിജയമായിരുന്ന ഹാസ്യ സിനിമ *സ്ട്രൈപ്സും* (1981) ഉൾപ്പെടുന്നു. *[[ബ്ലേഡ് റണ്ണർ]]* (1982) എന്ന സയൻസ് ഫിക്ഷൻ സിനിമയിലെ റേച്ചലിന്റെ വേഷത്തിലൂടെയായിരുന്നു അവർ ചലച്ചിത്ര രംഗത്ത് കൂടുതൽ ശ്രദ്ധിക്കപ്പെട്ടത്. *[[ബ്ലേഡ് റണ്ണർ 2049]]* (2017) എന്ന പേരിലുള്ള ചിത്രത്തിന്റെ തുടർച്ചയ്ക്കായി അവർ ഈ വേഷം വീണ്ടും ചെയ്തു. പിന്നീട് സയൻസ് ഫിക്ഷൻ സിനിമയായ *ഡ്യൂണിൽ* (1984) ചാനി എന്ന കഥാപാത്രത്തെ അവതരിപ്പിച്ച അവർ, *[[നോ വേ ഔട്ട്]]* (1987) എന്ന ചിത്രത്തിലും കേറ്റ് എന്ന കഥാപാത്രമായി *വാൾസ്ട്രീറ്റിലും* (1987) *ഫാറ്റൽ ഇൻസ്‌റ്റിങ്ക്റ്റ്* (1993), *ഏസ് വെഞ്ചുറ: പെറ്റ് ഡിറ്റക്ടീ*വ് (1994) എന്നീ ഹാസ്യാത്മക ചിത്രങ്ങളിലെ താര വേഷങ്ങളും അവതരിപ്പിച്ചു.

## ആദ്യകാല ജീവിതം
ടെലിവിഷൻ പരിപാടികളുടെ നിർമ്മാതാവും പത്രപ്രവർത്തകനുമായിരുന്ന ഡൊണാൾഡ് യംഗ് ജൂനിയറിന്റെയും തിരക്കഥാകൃത്തും പബ്ലിക് റിലേഷൻസ് എക്‌സിക്യൂട്ടീവും പത്രപ്രവർത്തകയുമായിരുന്ന ലീ ഗുത്രിയുടെയും (ജനനം മേരി ലീ കെയ്ൻ) മകളായി കെന്റക്കിയിലെ ലൂയിസ്‌വില്ലിലാണ് യംഗ് ജനിച്ചത്. ഒഹായോയിലെ ക്ലീവ്‌ലാൻഡ് ഹൈറ്റ്‌സിലെ ക്ലീവ്‌ലാൻഡ് ഹൈറ്റ്‌സ് ഹൈസ്‌കൂളിൽ  പഠിച്ച യംഗ് പക്ഷേ അവിടെനിന്ന് ബിരുദം നേടിയില്ല. ഇതിനെ തുടർന്ന് മിഷിഗണിലെ ഇന്റർലോച്ചനിലുള്ള ഇന്റർലോചെൻ ആർട്‌സ് അക്കാദമിയിൽ ചേർന്നു. ന്യൂയോർക്ക് സിറ്റിയിലെ സ്കൂൾ ഓഫ് അമേരിക്കൻ ബാലെയിലും അവർ പഠിച്ചു. ഒരു നടിയാകുന്നതിന് മുമ്പ്,മോഡലായും ബാലെ നർത്തകിയായും അവർ ജോലി ചെയ്തു.

## സ്വകാര്യ ജീവിതം
1990-ൽ, നടനും സംഗീതസംവിധായകനുമായ റോബർട്ട് ലുജനെ വിവാഹം കഴിച്ച അവർക്ക് രണ്ട് ആൺമക്കളുണ്ട്. 2002ൽ ഇരുവരും വേർപിരിഞ്ഞെങ്കിലും 2011ൽ വീണ്ടും വിവാഹിതരായി.

## അവലംബം

വർഗ്ഗം:1959-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ആമി യാസ്ബെക്ക്

**ആമി മേരി യാസ്ബെക്ക്** (ജനനം: സെപ്റ്റംബർ 12, 1962) ഒരു അമേരിക്കൻ നടിയാണ്. 1994 മുതൽ 1997 വരെ പ്രക്ഷേപണം ചെയ്യപ്പെട്ട വിംഗ്സ് എന്ന ഹാസ്യ പരമ്പരയിലെ കേസി ചാപ്പൽ ഡേവൻപോർട്ട് എന്ന കഥാപാത്രം, 1988 ലെ *[[സ്‌പ്ലാഷ്, ടൂ]]* എന്ന ടെലിവിഷൻ സിനിമയിലെ മെർമെയ്‌ഡ് മാഡിസൺ എന്നീ വേഷങ്ങളിലൂടെയാണ് അവർ കലാരംഗത്ത് കൂടുതലായി അറിയപ്പെടുന്നത് (സ്പ്ലാഷ് എന്ന സിനിമയിൽ ഡാരിൽ ഹന്നയാണ് ഈ വേഷം ചെയ്തത്). നിരവധി ടെലിവിഷൻ ഷോകളിൽ അതിഥി വേഷങ്ങളിൽ പ്രത്യക്ഷപ്പെട്ട അവർ *[[ഹൗസ് II: ദി സെക്കൻഡ് സ്റ്റോറി]]*, *[[പ്രെറ്റി വുമൺ]]*, *[[പ്രോബ്ലം ചൈൽഡ്]],* *[[പ്രോബ്ലം ചൈൽഡ് 2]],* *[[ദി മാസ്ക്]]*, *[[റോബിൻ ഹുഡ്: മെൻ ഇൻ ടൈറ്റ്സ്]]*, *[[ഡ്രാക്കുള: ഡെഡ് ആൻഡ് ലവിംഗ് ഇറ്റ്]]* എന്നീ ചിത്രങ്ങളിൽ അഭിനയിച്ചിട്ടുണ്ട്.

## ആദ്യകാല ജീവിതം
ഒഹായോയിലെ ബ്ലൂ ആഷിലെ സിൻസിനാറ്റി പ്രാന്തപ്രദേശത്ത് ഒരു വീട്ടമ്മയായ ഡൊറോത്തി ലൂയിസ് മേരിയുടെയും (മുമ്പ്, മർഫി) മാംസ വ്യവസായിയും പലചരക്ക് കട ഉടമയുമായിരുന്ന ജോൺ ആന്റണി യാസ്‌ബെക്കിന്റെയും മകളായാണ് യാസ്‌ബെക്ക് ജനിച്ചത്. പിതാവ് ലെബനീസ് വംശജനും മാതാവ് ഐറിഷ് വംശജയായിരുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1962-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
സൗത്ത് സെന്റിനൽ ദ്വീപ്

ബംഗാൾ ഉൾക്കടലിലെ ആൻഡമാൻ ദ്വീപുകളിലൊന്നാണ് **സൗത്ത് സെന്റിനൽ ദ്വീപ്**. ഇതിന്  വടക്കുകിഴക്ക് മുതൽ തെക്ക് പടിഞ്ഞാറ് വരെ  നീളവും 1 കിലോമീറ്റർ (5⁄8 മൈൽ) വീതിയുമുള്ളതാണ്. ഇത് നോർത്ത് സെന്റിനൽ ദ്വീപിനേക്കാൾ വളരെ ചെറുതും നിലവിൽ ജനവാസമില്ലാത്തതുമാണ്. ഇന്ത്യൻ യൂണിയൻ ടെറിറ്ററിയായ ആൻഡമാൻ നിക്കോബാർ ദ്വീപുകളുടെയും അയൽപക്കത്തുള്ള നോർത്ത് സെന്റിനൽ ദ്വീപിന്റെയും ഭാഗമായ ഈ ദ്വീപ്, സൗത്ത് ആൻഡമാൻ അഡ്മിനിസ്ട്രേറ്റീവ് ഡിസ്ട്രിക്റ്റിലെ പോർട്ട് ബ്ലെയർ തഹസിൽ വകയാണ്.

## അവലംബം
സാമന്ത സ്മിത്ത്

**സാമന്ത റീഡ് സ്മിത്ത്** (ജൂൺ 29, 1972 - ഓഗസ്റ്റ് 25, 1985) ഒരു അമേരിക്കൻ സമാധാന പ്രവർത്തകയും മെയ്‌നിലെ മാഞ്ചസ്റ്റർ നഗരത്തിൽ നിന്നുള്ള ബാലനടിയുമായിരുന്നു. അമേരിക്കൻ ഐക്യനാടുകളും സോവിയറ്റ് യൂണിയനും തമ്മിലുള്ള ശീതയുദ്ധകാലത്ത് യുദ്ധവിരുദ്ധ പ്രവർത്തനങ്ങളിലൂടെ അവർ പ്രശസ്തയായി. 1982-ൽ സോവിയറ്റ് കമ്മ്യൂണിസ്റ്റ് പാർട്ടിയുടെ പുതുതായി നിയമിതനായ ജനറൽ സെക്രട്ടറി യൂറി ആൻഡ്രോപോവിന് സ്മിത്ത് ഒരു കത്ത് എഴുതുകയും സോവിയറ്റ് യൂണിയൻ സന്ദർശിക്കാനുള്ള ക്ഷണത്തോടുകൂടിയ വ്യക്തിപരമായ മറുപടി അവർ സ്വീകരിക്കുകയും ചെയ്തു.

"ഗുഡ്‌വിൽ അംബാസഡർ" എന്ന നിലയിൽ ഇരു രാജ്യങ്ങളിലും സ്മിത്ത് വിപുലമായ മാധ്യമശ്രദ്ധ ആകർഷിച്ചു. **അമേരിക്കയുടെ ഏറ്റവും പ്രായം കുറഞ്ഞ അംബാസഡറായി** അറിയപ്പെടുന്ന സാമന്ത തുടർന്ന് ജപ്പാനിലെ സമാധാന പ്രവർത്തനങ്ങളിലും പങ്കാളിയായി. അവരുടെ പിതാവ് ആർതറിന്റെ (അക്കാദമിക്) സഹായത്തോടെ *സോവിയറ്റ് യൂണിയനിലേക്കുള്ള യാത്ര* എന്ന പേരിൽ ഒരു പുസ്തകം എഴുതിയ അവർ അതിലൂടെ അവരുടെ രാജ്യ സന്ദർശനത്തെ വിവരിച്ചു. 1984-ലെ യുണൈറ്റഡ് സ്റ്റേറ്റ്സ് പ്രസിഡൻഷ്യൽ ഇലക്ഷനിൽ ദി ഡിസ്നി ചാനലിന് വേണ്ടി ഒരു ശിശു-അധിഷ്‌ഠിത സ്‌പെഷ്യൽ അവതാരകയും *ലൈം സ്ട്രീറ്റ് എന്ന* ടെലിവിഷൻ പരമ്പരയിൽ സഹനടിയായും അഭിനയിച്ചു. 1985 ഓഗസ്റ്റ് 25-ന് 13-ആം വയസ്സിൽ ബാർ ഹാർബർ എയർലൈൻസ് ഫ്ലൈറ്റ് 1808- ൽ സ്മിത്ത് മരിച്ചു. ആ ഫ്ലൈറ്റ് മെയ്നിലെ ഓബർൺ/ലൂയിസ്റ്റൺ മുനിസിപ്പൽ എയർപോർട്ടിലേക്കുള്ള ലാൻറിംഗിൽ റൺവേയ്ക്ക് കുറുകെ തകർന്നുവിണു.

## അവലംബം
മാഡലിൻ സിമ

**മാഡലിൻ സിമ** (ജനനം: സെപ്റ്റംബർ 16, 1985) ഒരു അമേരിക്കൻ സിനിമാ താരമാണ്. 1993 മുതൽ 1999 വരെയുള്ള കാലത്ത് സംപ്രേക്ഷണം ചെയ്യപ്പെട്ട *ദി നാനി* എന്ന സി.ബി.എസ്. ഹാസ്യപരമ്പരയിലെ ഗ്രേസ് ഷെഫീൽഡ്, ഷോടൈം കോമഡി നാടകീയ പരമ്പരയായ കാലിഫോർണിക്കേഷനിലെ (2007-2011) മിയ ലൂയിസ്, *ഹീറോസ്* (2009-2010) എന്ന എൻ.ബി.സി. പരമ്പരയിലെ ഗ്രെച്ചൻ ബെർഗ് എന്നീ വേഷങ്ങൾ അവർ അവതരിപ്പിച്ചു.

## ആദ്യകാല ജീവിതം
കണക്റ്റിക്കട്ടിലെ ന്യൂ ഹാവനിൽ മേരി, ഡെന്നിസ് ദമ്പതികളുടെ മകളായി മാഡലിൻ സിമ ജനിച്ചു. പോളിഷ് ഭാഷയിൽ "വിൻറർ" എന്ന അർത്ഥമുള്ള അവളുടെ കുടുംബപ്പേര്, പോളിഷ് വംശജനായ അമ്മയുടെ മുത്തച്ഛനിൽ നിന്നാണ് വന്നത്. സിമയ്ക്ക് വനേസ, ഇവോൺ എന്നിങ്ങനെ നടിമാരായ രണ്ട് ഇളയ സഹോദരിമാരുണ്ട്.

## കരിയർ
രണ്ട് വയസ്സുള്ളപ്പോൾ ഡൗണി ഫാബ്രിക് സോഫ്‌റ്റനറിന്റെ ഒരു ടെലിവിഷൻ പരസ്യത്തിൽ പ്രത്യക്ഷപ്പെട്ടുകൊണ്ടാണ് മാഡലിൻ സിമ തന്റെ കരിയർ ആരംഭിച്ചത്. 1993-ൽ, ഒരു ബാലനടിയെന്ന നിലയിൽ, 1999 വരെയുള്ള കാലത്ത് ആറ് സീസണുകൾ നീണ്ടുനിന്ന *ദ നാനി* എന്ന ടെലിവിഷൻ ഷോയിൽ ഗ്രേസ് ഷെഫീൽഡ് എന്ന പ്രധാന വേഷം ചെയ്തു. 2007-ൽ, ഡേവിഡ് ഡുചോവ്‌നിയ്‌ക്കൊപ്പം ഷോടൈം കോമഡി-നാടകീയ പരമ്പരയായ കാലിഫോർണിക്കേഷന്റെ ആദ്യ രണ്ട് സീസണുകളിൽ മിയ ലൂയിസ് എന്ന പ്രധാന കഥാപാത്രത്തെ അവതരിപ്പിച്ച സിമ, 2011 വരെയുള്ള കാലത്ത് പരമ്പരയുടെ 3 & 4 സീസണുകളിൽ അതിഥി വേഷത്തിലും പ്രത്യക്ഷപ്പെട്ടു.

## സിനിമകൾ

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:സെപ്റ്റംബർ 16-ന് ജനിച്ചവർ
വർഗ്ഗം:1985-ൽ ജനിച്ചവർ
ഡീ വാലസ്

**ഡീന വാലസ്** (മുമ്പ്, ബോവേഴ്സ്, ജനനം ഡിസംബർ 14, 1948) **ഡീ വാലസ് സ്റ്റോൺ** എന്ന പേരിലും അറിയപ്പെടുന്ന ഒരു അമേരിക്കൻ നടിയാണ്. 1982-ലെ ബ്ലോക്ക്ബസ്റ്റർ ചിത്രമായ ഇ.ടി. ദ എക്സ്ട്രാ-ടെറസ്ട്രിയലിലെ മേരി ടെയ്‌ലർ എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്. ''ദി ഹിൽസ് ഹാവ് ഐസ്'' (1977), *ദി ഹൗളിംഗ്* (1981), *കുജോ* (1983), *ക്രിസ്റ്റേഴ്സ്* (1986) എന്നിവയുൾപ്പെടെ നിരവധി ഹൊറർ ചിത്രങ്ങളിലെ താര പ്രധാനമായ വേഷങ്ങളിലൂടെയും അവർ അറിയപ്പെടുന്നു.

## സ്വകാര്യ ജീവിതം
മാക്സിൻ (മുമ്പ്, നിക്കോൾസ്) റോബർട്ട് സ്റ്റാൻലി ബോവേഴ്‌സ് ദമ്പതികളുടെ മകളായി കാൻസസിലെ കാൻസസ് സിറ്റിയിലാണ് ഡീ വാലസ് ജനിച്ചത്. കാൻസസ് സർവ്വകലാശാലയിൽ ചേരുന്നതിനും അവിടെനിന്ന് വിദ്യാഭ്യാസ ബിരുദം നേടുന്നതിനും മുമ്പ് അവർ വയാൻഡോട്ടെ ഹൈസ്കൂളിൽ പഠനത്തിന് ചേർന്നു. 1970 കളുടെ തുടക്കത്തിൽ ജന്മനാടായ കൻസാസ് സിറ്റിയിലെ വാഷിംഗ്ടൺ ഹൈസ്കൂളിൽ  ഹ്രസ്വകാലത്ത് ഹൈസ്കൂൾ നാടകം പഠിപ്പിച്ചു.

ആദ്യം ബാരി വാലസിനെ വിവാഹം കഴിച്ചിരുന്ന അവർ ഇപ്പോഴും കരിയറിൽ അയാളുടെ അവസാന നാമം ഉപയോഗിക്കുന്നു. വിവാഹം വിവാഹമോചനം നേടിയശേഷം അവർ 1980-ൽ ക്രിസ്റ്റഫർ സ്റ്റോണിനെ വിവാഹം കഴിച്ചുവെങ്കിലും 1995-ൽ അയാൾ പെട്ടെന്ന് മരിച്ചു. അവർക്ക് ഗബ്രിയേൽ സ്റ്റോൺ എന്ന ഒരു മകളുണ്ട്.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1948-ൽ ജനിച്ചവർ
കേറ്റ് വാൽഷ്

**കാത്‌ലീൻ എറിൻ വാൽഷ്** (ജനനം: ഒക്ടോബർ 13, 1967) ഒരു അമേരിക്കൻ നടിയാണ്. എബിസി മെഡിക്കൽ നാടകീയ പരമ്പരയായ *ഗ്രേസ് അനാട്ടമിയിലെ* (2005–2012, 2021–ഇന്ന് വരെ) ഡോ. ആഡിസൺ മോണ്ട്ഗോമറി, *പ്രൈവറ്റ് പ്രാക്ടീസ്* (2007–2013) എന്നിവയിലെ വേഷങ്ങളിലൂടെയാണ് അവർ കൂടുതൽ അറിയപ്പെടുന്നത്.

## ആദ്യകാല ജീവിതം
ഏഞ്ചല, ജോസഫ് പാട്രിക് വാൽഷ് സീനിയർ ദമ്പതികളുടെ മകളായി കാലിഫോർണിയയിലെ സാൻ ജോസിലാണ് വാൽഷ് ജനിച്ചത്.. അരിസോണയിലെ ടക്‌സണിലുള്ള ഒരു കത്തോലിക്കാ പാരമ്പര്യമുള്ള കുടുംബത്തിലാണ് അവർ വളർന്നത്. മാതാവ് ഇറ്റാലിയൻ വംശജയും പിതാവ് കൗണ്ടി മീത്തിലെ നവനിൽ നിന്നുള്ള ഐറിഷ് വംശജനും ആയിരുന്നു.

കാറ്റലീന മാഗ്നറ്റ് ഹൈസ്കൂളിൽ നിന്ന് ബിരുദം നേടിയ വാൽഷ്, തുടർ പഠനം ഉപേക്ഷിക്കുന്നതിന് മുമ്പ് അരിസോണ സർവകലാശാലയിൽനിന്ന് അഭിനയം പഠിച്ചു. ന്യൂയോർക്ക് സിറ്റിയിലേക്ക് താമസം മാറിയ വാൽഷ് ബേൺ മാൻഹട്ടൻ എന്ന കോമഡി ട്രൂപ്പിൽ ചേരുകയും പരിചാരികയായി ജോലി ചെയ്തുകൊണ്ട് ചിലവുകൾക്ക് പണം കണ്ടെത്തുകയം ചെയ്തു.

## കരിയർ
1980 കളിൽ ജപ്പാനിൽ മോഡലിംഗ് ചെയ്യുന്നതിനും ഇംഗ്ലീഷ് പഠിപ്പിക്കുന്നതിനും മുമ്പുള്ള കാലത്ത് വാൽഷ് ഫാസ്റ്റ് ഫുഡ് ഔട്ട്ലെറ്റുകളിൽ ജോലി ചെയ്തിരുന്നു. പിന്നീട്, അവൾ ഷിക്കാഗോ നഗരത്തിലേക്ക് താമസം മാറിയ അവർ പിവൻ തിയേറ്റർ വർക്ക്ഷോപ്പിൽ ജോലി ചെയ്തു. നാഷണൽ പബ്ലിക് റേഡിയോയിൽ അവതാരികയായിരുന്ന അവർ റേഡിയോ നാടകമായ ബോൺ ഗിൽറ്റിയുടെ നിർമ്മാണത്തിലും അവതരണത്തിലും  സഹകരിച്ചിരുന്നു. വാൽഷ് 2010-ൽ ബോയ്ഫ്രണ്ട് എൽഎൽസി എന്ന ബ്യൂട്ടി ആന്റ് ലൈഫ്സ്റ്റൈൽ കമ്പനി സ്ഥാപിച്ചു.

## സ്വകാര്യ ജീവിതം
വാൽഷ് 20ത് സെഞ്ച്വറി ഫോക്‌സ് എക്‌സിക്യൂട്ടീവായ അലക്‌സ് യങ്ങിനെ 2007 സെപ്റ്റംബർ 1-ന് വിവാഹം കഴിച്ചു. 2008 ഡിസംബർ 11-ന്, പൊരുത്തപ്പെടാനാകാത്ത വ്യത്യാസങ്ങൾ ചൂണ്ടിക്കാട്ടി യംഗ് വിവാഹമോചനത്തിന് അപേക്ഷിക്കുകയും വിവാഹമോചന ഹർജിയിൽ വേർപിരിയലിന്റെ ഔദ്യോഗിക തീയതി നവംബർ 22 എന്ന് രേഖപ്പെടുത്തുകയും ചെയ്തു. 2008 ഡിസംബർ 24-ന്, യങ്ങിന്റെ വിവാഹമോചന പത്രികയിൽ രേഖപ്പെടുത്തിയിരിക്കുന്ന വേർപിരിയൽ തീയതിയെ എതിർത്തുകൊണ്ട് വാൽഷ് വിവാഹമോചനത്തിനായി എതിർ കേസ് ഫയൽ ചെയ്തു. 2010 ഫെബ്രുവരി അഞ്ചിന് വിവാഹമോചനം നടന്നു.

2022 ഒക്ടോബറിൽ, ഓസ്‌ട്രേലിയൻ കർഷകനായ ആൻഡ്രൂ നിക്‌സണുമായി താൻ വിവാഹനിശ്ചയം കഴിഞ്ഞതായി വാൽഷ് വെളിപ്പെടുത്തി. നിലവിൽ പടിഞ്ഞാറൻ  ഓസ്‌ട്രേലിയയിലെ പെർത്തിലാണ് വാൽഷ് താമസിക്കുന്നത്.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1967-ൽ ജനിച്ചവർ
ലെസ്ലി ആൻ വാറൻ

**ലെസ്ലി ആൻ വാറൻ** (ജനനം ഓഗസ്റ്റ് 16, 1946) ഒരു അമേരിക്കൻ നടിയും ഗായികയുമാണ്.

1963-ൽ, 17-ാം വയസ്സിൽ, *110 ഇൻ ദ ഷേഡ്* എന്ന മ്യൂസിക്കലിലൂടെ അവർ ബ്രോഡ്‌വേയിൽ അരങ്ങേറ്റം കുറിച്ചു. 1965-ൽ സിൻഡ്രെല്ലയുടെ ടെലിവിഷൻ മ്യൂസിക്കൽ പ്രൊഡക്ഷൻസിൽ ടൈറ്റിൽ റോളിൽ അഭിനയിച്ചതിൻറെ പേരിൽ അവർക്ക് വലിയ അംഗീകാരം ലഭിച്ചു. പിന്നീട് ഡിസ്നി മ്യൂസിക്കൽ സിനിമകളായ *[[ദി ഹാപ്പിയസ്റ്റ് മില്യണയർ]]* (1967), *ദി വൺ ആൻഡ് ഒൺലി, ജെനുയിൻ, ഒറിജിനൽ ഫാമിലി ബാൻഡ്* (1968) എന്നിവയിൽ ജോൺ ഡേവിഡ്‌സണൊപ്പം അഭിനയിച്ചു.

1970 കളിൽ, കൂടുതലും ടെലിവിഷൻ രംഗത്ത് പ്രവർത്തിച്ച ആൻ വാറൻ, *മിഷൻ: ഇംപോസിബിൾ* (1970-71) എന്ന സിബിഎസ് നാടകീയ പരമ്പരയിൽ ഡാന ലാംബെർട്ടിനെ അവതരിപ്പിച്ചതിൻറെ പേരിൽ ഗോൾഡൻ ഗ്ലോബ് നാമനിർദ്ദേശം ലഭിച്ചു. 1978-ൽ, ഹരോൾഡ് റോബിൻസിൻറെ 79 പാർക്ക് അവന്യൂ എന്ന എൻബിസി മിനിപരമ്പരയിലെ വേഷത്തിന് ഒരു നാടക പരമ്പരയിലെ മികച്ച നടിക്കുള്ള ഗോൾഡൻ ഗ്ലോബ് പുരസ്കാരം അവർ നേടി. 1983-ൽ, വിക്ടർ/വിക്ടോറിയ എന്ന സംഗീതാത്മക ചിത്രത്തിൽ നോർമ കാസിഡിയെ അവതരിപ്പിച്ചതിന് മികച്ച സഹനടിക്കുള്ള അക്കാദമി അവാർഡിന് വാറൻ നാമനിർദ്ദേശം ചെയ്യപ്പെട്ടു. സോംഗ്റൈറ്റർ (1984), ഫാമിലി ഓഫ് സ്പൈസ് (1990) എന്നീ ചിത്രങ്ങളിലെ പ്രകടനങ്ങൾക്ക് അവർക്ക് രണ്ട് അധിക ഗോൾഡൻ ഗ്ലോബ് നാമനിർദ്ദേശങ്ങലും ലഭിച്ചിട്ടുണ്ട്.

*റേസ് ഫോർ ദ യാങ്കി സെഫിർ* (1981), *എ നൈറ്റ് ഇൻ ഹെവൻ* (1983), *ചൂസ് മി* (1984), *ക്ലൂ* (1985), *ബർഗ്ലർ* (1987), *കോപ്പ്* (1988), *ലൈഫ് സ്റ്റിങ്ക്സ് (*1991), പ്യുവർ കൺട്രി (1992), *കളർ ഓഫ് നൈറ്റ്* (1994), *ദി ലിമെയ്* (1999), *സെക്രട്ടറി (*2002) എന്നിവയാണ് അവളുടെ മറ്റ് പ്രധാന ചലച്ചിത്രങ്ങൾ.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1946-ൽ ജനിച്ചവർ
റൂത്ത് വാരിക്ക്

**റൂത്ത് എലിസബത്ത് വാരിക്ക്** (ജീവിതകാലം: ജൂൺ 29, 1916 - ജനുവരി 15, 2005) ഒരു അമേരിക്കൻ ഗായികയും അഭിനേത്രിയും രാഷ്ട്രീയ പ്രവർത്തകയുമായിരുന്നു. *ഓൾ മൈ ചിൽഡ്രൻ* എന്ന സോപ്പ് ഓപ്പറയിലെ ഫോബ് ടൈലർ വാലിംഗ്ഫോർഡ് എന്ന കഥാപാത്രത്തിലൂടെ പ്രശസ്തയായ അവർ, 1970 മുതൽ 2005-ൽ മരണം വരെ പതിവായി ഈ വേഷം അവതരിപ്പിച്ചു. *[[സിറ്റിസൻ കെയ്ൻ|സിറ്റിസൺ കെയ്‌ൻ]]* എന്ന നാടകീയ ചിത്രത്തിലൂടെ വെള്ളിത്തിരയിൽ അരങ്ങേറ്റം കുറിച്ച അവർ, വർഷങ്ങൾക്ക് ശേഷം സിനിമയുടെ പ്രത്യേക പ്രദർശനത്തിൽ പങ്കെടുത്ത് തൻറെ 80-ാം ജന്മദിനം ആഘോഷിച്ചു.

## ആദ്യകാലം
1916 ജൂൺ 29 ന് മിസോറിയിലെ സെന്റ് ജോസഫ് നഗരത്തിൽ ഫ്രെഡറിക് റോസ്വെൽ വാരിക്ക, ആനി ലൂയിസ് വാരിക്ക് (മുമ്പ്, സ്കോട്ട്) മകളായി റൂത്ത് എലിസബത്ത് വാരിക്ക് ജനിച്ചു.

## അവലംബം

വർഗ്ഗം:1916-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ബ്രെഷ വെബ്

**ബ്രെഷ വെബ്** (ജനനം: ബ്രെഷെയ് റെനി വെബ്; മെയ് 6, 1984) ഒരു അമേരിക്കൻ നടിയാണ്. 2010 മുതൽ 2014 വരെ സംപ്രേക്ഷണം ചെയ്യപ്പെട്ട *ലവ് ദാറ്റ് ഗേൾ!* എന്ന ടി.വി. വൺ ഹാസ്യ പരമ്പരയിലെ ഇമ്യൂണിക്ക് ജെഫേഴ്സൺ എന്ന കഥാപാത്രത്തിലൂടെ അറിയപ്പെടുന്ന അവർ  *റൺ ദ വേൾഡ്* എന്ന പരമ്പരയിൽ റെനി റോസ് എന്ന കഥാപാത്രമായും പ്രത്യക്ഷപ്പെട്ടു. *മീറ്റ് ദ ബ്ലാക്ക്‌സ്* (2016), *സെക്‌സ്‌റ്റപ്ലെറ്റ്‌സ്* (2019), *എ ഫാൾ ഫ്രം ഗ്രേസ്* (2020) എന്നീ ചലച്ചിത്രങ്ങളിലും അവർ സുപ്രധാന വേഷങ്ങൾ ചെയ്തിട്ടുണ്ട്.

## അവലംബം
ആൻ വെഡ്ജ്വർത്ത്

**എലിസബത്ത് ആൻ വെഡ്ജ്വർത്ത്** (ജീവിതകാലം: ജനുവരി 21, 1934 - നവംബർ 16, 2017) ഒരു അമേരിക്കൻ സ്വഭാവ നടിയായിരുന്നു. *ത്രീസ് കമ്പനി* എന്ന പരമ്പരയിലെ ലാന ഷീൽഡ്‌സ്, *സ്വീറ്റ് ഡ്രീംസ്* എന്ന സിനിമയിലെ ഹിൽഡ ഹെൻസ്‌ലി, *ഈവനിംഗ് ഷേഡ്* എന്ന പരമ്പരയിലെ മെർലീൻ എൽഡ്രിഡ്ജ് എന്നീ വേഷങ്ങളിലൂടെ അവർ അറിയപ്പെടുന്നു. *ചാപ്റ്റർ ടു* (1978) എന്ന നാടകവേഷത്തിന് ഒരു നാടകത്തിലെ മുഖ്യ നടിയുടെ മികച്ച പ്രകടനത്തിനുള്ള ടോണി പുരസ്കാരം അവർ നേടി.

## ആദ്യകാല ജീവിതം
എലിസബത്ത് ആൻ വെഡ്ജ്വർത്ത് ടെക്സസിലെ അബിലീൻ നഗരത്തിലാണ് ജനിച്ചത്. ടെക്സസിലെ യൂണിവേഴ്സിറ്റി പാർക്കിലെ ഹൈലാൻഡ് പാർക്ക് ഹൈസ്കൂളിൽ നിന്ന് ബിരുദം നേടിയ വെഡ്ജ്വർത്തിൻറെ ബാല്യകാല സുഹൃത്തും ഹൈസ്കൂൾ സഹപാഠിയുമായിരുന്നു പിൽക്കാലത്തെ പ്രശസ്ത നടി ജെയ്ൻ മാൻസ്ഫീൽഡ്. 1957-ൽ ടെക്സസ് യൂണിവേഴ്സിറ്റിയിൽ നിന്ന് ബിരുദം നേടിയ ശേഷം അവർ ആദ്യ പേര് ഉപേക്ഷിക്കുകയും ന്യൂയോർക്ക് സിറ്റിയിലേക്ക് താമസം മാറുകയും ചെയ്തു. നിരവധി തവണത്തെ ഓഡിഷനുശേഷം, ദി ആക്ടേഴ്സ് സ്റ്റുഡിയോയിൽ അവർ പ്രവേശനം നേടി.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1934-ൽ ജനിച്ചവർ
വർഗ്ഗം:2017-ൽ മരിച്ചവർ
വില്യാപ്പള്ളി

ഇന്ത്യൻ സംസ്ഥാനമായ കേരളത്തിലെ കോഴിക്കോട് ജില്ലയിലെ ഒരു സെൻസസ് പട്ടണമാണ് **വില്യാപ്പള്ളി**. മേമുണ്ട, വില്യാപ്പള്ളി എന്നീ രണ്ട് വില്ലേജുകൾ ഉൾപ്പെടുന്ന വില്ല്യാപ്പള്ളി പഞ്ചായത്തിന്റെ ആസ്ഥാനമാണ് വില്യാപ്പള്ളി. മലയാളത്തിൽ "വലിയ പള്ളി' (വലിയ മസ്ജിദ്) എന്നതിൽ നിന്നാണ് "വില്ലിയപ്പള്ളി" എന്ന പേര് വന്നത് എന്ന് കരുതപ്പെടുന്നു.  

2001 ലെ സെൻസസ് പ്രകാരം 31763 ആണ് ജനസംഖ്യ. 48 ശതമാനം പുരുഷൻമാരും 52 ശതമാനം സ്ത്രീകളുമുണ്ട്.   

## ഗതാഗതം
വില്യാപ്പള്ളി  പടിഞ്ഞാറ് വടകര നഗരവുമായും കിഴക്ക് കുറ്റ്യാടി നഗരവുമായും  ബന്ധപ്പെടുന്നു.   വടകരയിലൂടെ കടന്നുപോകുന്ന ദേശീയ പാത നമ്പർ 66 വടക്കോട്ട്, മംഗലാപുരം, ഗോവ, മുംബൈ എന്നിവിടങ്ങളുമായി ബന്ധിപ്പിക്കുന്നു. തെക്കൻ ഭാഗം കൊച്ചിയിലേക്കും തിരുവനന്തപുരത്തേക്കും ബന്ധിപ്പിക്കുന്നു. കുറ്റ്യാടിയിലൂടെ പോകുന്ന കിഴക്കൻ ഹൈവേ മാനന്തവാടി, മൈസൂർ, ബാംഗ്ലൂർ എന്നിവിടങ്ങളുമായി ബന്ധിപ്പിക്കുന്നു. കണ്ണൂരും കോഴിക്കോടുമാണ് ഏറ്റവും അടുത്തുള്ള വിമാനത്താവളങ്ങൾ. വടകരയാണ് ഏറ്റവും അടുത്തുള്ള റെയിൽവേ സ്റ്റേഷൻ.

## വിദ്യാഭ്യാസ സ്ഥാപനങ്ങൾ

* മുസ്ലിം ജമാഅത്ത് (EMJAY) വൊക്കേഷണൽ ഹയർ സെക്കൻഡറി സ്കൂൾ.
* ഗവ. ഹയർ സെക്കൻഡറി സ്കൂൾ (ജിഎച്ച്എസ്എസ്) ചോറോട്.
* മേമുണ്ട ഹയർ സെക്കൻഡറി സ്കൂൾ.
* എംഇഎസ് കോളേജ്

## ഇതും കാണുക

* നാദാപുരം
* തൊട്ടിൽപ്പാലം
* പേരാമ്പ്ര
* മടപ്പള്ളി
* മേമുണ്ട
* ഇരിങ്ങൽ
* മാഹി, പോണ്ടിച്ചേരി
* പയ്യോളി
* തിക്കോടി
* ഓർക്കാട്ടേരി

## അവലംബം

വർഗ്ഗം:Coordinates on Wikidata
വർഗ്ഗം:കേരളത്തിലെ ഗ്രാമങ്ങൾ
ജാപ്പനീസ് അത്തിപ്പഴം

മൊറേസി കുടുംബത്തിലെ ഒരിനം പുഷ്പിക്കുന്ന സസ്യമാണ് **ഫിക്കസ് ഇറക്റ്റ**(syn. Ficus beecheyana), അഥവാ **ജാപ്പനീസ് അത്തിപ്പഴം**. കിഴക്കൻ ഹിമാലയം, ആസാം, ബംഗ്ലാദേശ്, വിയറ്റ്നാം, തെക്കൻ ചൈന, തായ്‌വാൻ, ദക്ഷിണ കൊറിയയിലെ ജെജു ദ്വീപ്, റ്യൂക്യു ദ്വീപുകൾ, ജപ്പാൻ എന്നിവിടങ്ങളിൽ ഇത് കാണപ്പെടുന്നു. ഏകദേശം 2 മുതൽ 7 മീറ്റർ വരെ (7 മുതൽ 23 അടി വരെ) ഉയരമുള്ള ഒരു ഇലപൊഴിയും (അല്ലെങ്കിൽ അർദ്ധ ഇലപൊഴിയും) കുറ്റിച്ചെടിയോ ചെറിയ മരമോ ആയി അരുവികൾക്കരികിൽ ഇവ കാണപ്പെടുന്നു. ഡൈയോസിയസ്  ആയ ഇതിന് 1.0 മുതൽ 2.5 സെന്റീമീറ്റർ (0.4 മുതൽ 1.0 ഇഞ്ച് വരെ) വ്യാസമുള്ളതും വളരെ മധുരമുള്ളതുമായ ചെറിയ പഴങ്ങളുണ്ട്.  

## References

വർഗ്ഗം:തായ്വാനിലെ സസ്യജാലങ്ങൾ
വർഗ്ഗം:ബംഗ്ലാദേശിലെ സസ്യങ്ങൾ
വർഗ്ഗം:ജപ്പാനിലെ സസ്യജാലം
വർഗ്ഗം:മൊറേസി
എമിൽ മാധവി

ലഘുചിത്രം|എമിൽ മാധവി
കേരള സാഹിത്യ അക്കാദമി പുരസ്കാരം ലഭിച്ച നാടകകൃത്തും സംവിധായകനും  നടനും എഴുത്മാതുകാരനുമാണ് **എമിൽ മാധവി**.  
കുമരു എന്ന നാടക കൃതിക്കാണ് അംഗീകാരം ലഭിച്ചത്.  ഇന്ത്യക്കകത്തും പുറത്തുമായി മുപ്പതോളം നാടകങ്ങൾ
സംവിധാനംചെയ്‌തു. അറുപതോളം കഥാപാത്രങ്ങളായി അഭിനയിച്ചു.

## ജീവിതരേഖ
തൃശൂർ സ്‌കൂൾ ഓഫ് ഡ്രാമയിൽനിന്ന് ബിടിഎയും ഹൈദരാബാദ് സെൻട്രൽ യൂണിവേഴ്സിറ്റിയിൽനിന്ന് പെർഫോമിങ് ആർട്സിൽ ബിരുദാനന്തര ബിരുദവും നേടി. കൊഴികൊദ് സർവകലാശാലയിൽ നിന്ന് കെമിസ്ട്രിയിൽ ബിരുദവും ഋഷികേശ് യോഗ വേദാന്ത അകാടെമിയിൽ നിന്ന് യോഗ പഠനം . 

'സൗണ്ട് സീനൊഗ്രാഫി ആൻഡ് കൺടെമ്പററി തിയറ്റർ പെർഫോമൻസ് 'എന്ന വിഷയത്തിൽ പി എച്ഗ ഡി വേഷണം നടത്തുന്നുണ്ട്‌."തീയേറ്റർ കമ്പനി" പെർഫോമിംഗ് കമ്യൂണിറ്റിയുടെ സ്ഥാപകനും creative director ഉം ആണ്. 

Inner circle acting methods എന്ന അഭിനയ പരിശീലന പദ്ധതി ആവിഷ്കരിച്ച് ഇന്ത്യക്ക് അകത്തും പുറത്തു അഭിനയ പരിശീലന ക്ലാസുകൾ നടത്തുന്നു. 2015മുതൽ പെർഫോമൻസ് മ്യൂസിയം പോജക്ടിന്റെ ക്രിയേറ്റീവ് ഡയരക്ടറായി പ്രവർത്തിക്കുന്നു. 

All india radio നാടക വിഭാഗം graded artist .

## സംവിധാനംചെയ്ത പ്രധാന നാടകങ്ങൾ
* ഇമിറ്റേഷൻ ഓഫ് ഡെത്
* ഡിവൈൻ കോമഡി
* വരീണിയ
*  ഇമേജ് ബുക്ക്‌
* എ സീക്രട് ടൈൽ ഓഫ് ആൻ ഇൻവിസിബിൾ മിറർ  
* ഹൌസ് നമ്പർ :303 
* നോ ബ്ലഡ്‌ ഇൻ മക്ബെത് 
* മരണാനുകരണം 
* ലങ്കാലക്ഷ്മി 
* ഡിവൈൻ കോമഡി 
## കൃതികൾ
* അപ്പക്കുഞ്ഞുങ്ങളുടെ ആകാശയാത്ര, 
* വൈറ്റ് പേപ്പർ
* കുമരു 
## പുരസ്‌കാരങ്ങൾ
* കേരള സാഹിത്യ അക്കാദമി  പുരസ്‌കാരം 2022   (കുമരു, നാടകം)
* ഇടശ്ശേരി പുരസ്‌കാരം 2022  (കുമരു, നാടകം)
* അബുദാബി ശക്തി നാടക പുരസ്‌കാരം (കുമരു )
* suprabhatham കഥാപുരസ്കാരം 
## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:നാടക അഭിനേതാക്കൾ
വർഗ്ഗം:നാടക സംവിധായകർ
നെഗ്ലേരിയ ഫൗലേരി

പ്രൈമറി അമീബിക് മെനിംഗോഎൻസെഫലൈറ്റിസ് (PAM) എന്ന അപൂർവവും കഠിനവുമായ മസ്തിഷ്ക അണുബാധയ്ക്ക് കാരണമാകുന്ന ഒരു ഏകകോശ അമീബയാണ് **നെഗ്ലേരിയ ഫൗളറി**. തടാകങ്ങൾ, ചൂടുനീരുറവകൾ, മോശമായി പരിപാലിക്കപ്പെടുന്ന നീന്തൽക്കുളങ്ങൾ തുടങ്ങിയ ചൂടുള്ള ശുദ്ധജല പരിതസ്ഥിതികളിലാണ് ഇത് സാധാരണയായി കാണപ്പെടുന്നത്.

സാധാരണയായി നീന്തൽ അല്ലെങ്കിൽ ഡൈവിംഗ് പോലെയുള്ള പ്രവർത്തനങ്ങളിൽ  മലിനമായ വെള്ളം മൂക്കിലൂടെ ശരീരത്തിൽ പ്രവേശിക്കുമ്പോൾ നെയ്ഗ്ലേരിയ ഫൗളറി ഘ്രാണ നാഡിയിലൂടെ തലച്ചോറിലേക്ക് സഞ്ചരിക്കുന്നു. തുടർന്ന് മസ്തിഷ്ക കോശങ്ങളുടെ വീക്കം, നാശം എന്നിവയ്ക്ക് കാരണമാകുന്നു.

നേഗ്ലേരിയ ഫൗലേരി അണുബാധയുടെ ലക്ഷണങ്ങൾ സാധാരണയായി സമ്പർക്കം കഴിഞ്ഞ് ഒന്നു മുതൽ ഒമ്പത് ദിവസത്തിനുള്ളിൽ പ്രത്യക്ഷപ്പെടും. കഠിനമായ തലവേദന, ഉയർന്ന പനി, കഴുത്ത് കാഠിന്യം, ഓക്കാനം, ഛർദ്ദി, മലബന്ധം എന്നിവ ഉൾപ്പെടാം. അണുബാധ അതിവേഗം പടരുകയും സാധാരണഗതിയിൽ മാരകമാവുകയും ചെയ്യും. അതിജീവിക്കാനുള്ള സാധ്യത വളരെ കുറവായി കാണുന്നു.

നേഗ്ലേരിയ ഫൗളറി അണുബാധ വളരെ അപൂർവമാണ്. അമീബയെ വിഴുങ്ങുകയോ ചർമ്മവുമായി സമ്പർക്കം പുലർത്തുകയോ ചെയ്താൽ അസുഖം വരില്ല. ചൂടുള്ള ശുദ്ധജല സ്രോതസ്സുകൾ ഒഴിവാക്കുക, ജല പ്രവർത്തനങ്ങളിൽ പങ്കെടുക്കുമ്പോൾ നോസ് ക്ലിപ്പുകൾ പോലുള്ള മുൻകരുതലുകൾ എടുക്കുക എന്നിവ അണുബാധയ്ക്കുള്ള സാധ്യത കുറയ്ക്കും.

## അവലംബം


വർഗ്ഗം:മസ്തിഷ്ക സംബന്ധിയായ രോഗങ്ങൾ
വർഗ്ഗം:സൂക്ഷ്മജീവിശാസ്ത്രം - അപൂർണ്ണലേഖനങ്ങൾ
ജൂലി വൈറ്റ്

**ജൂലി കെ. വൈറ്റ്** (ജനനം: ജൂൺ 4, 1961) ഒരു അമേരിക്കൻ നടിയാണ്. 2007-ൽ *ദ ലിറ്റിൽ ഡോഗ് ലാഫ്ഡ്* എന്ന നാടകത്തിലെ അഭിനയത്തിന് ഒരു നാടകത്തിലെ മികച്ച നടിക്കുള്ള ടോണി അവാർഡ് അവർ കരസ്ഥമാക്കി. 2013-ൽ *എയർലൈൻ ഹൈവേ*, 2019-ൽ *ഗാരി: എ സീക്വൽ ടു ടൈറ്റസ് ആൻഡ്രോനിക്കസ്*, 2022-ൽ *പോട്ടസ്: ഓർ, ബിഹൈൻറ് എവരി, ഡംബസ് ആർ സെവൻ വിമൻ ട്രൈയിംഗ് ടു കീപ്പ് ഹിം എലിവ്* എന്നീ നാടകങ്ങളിലെ പ്രകടനത്തിന് മറ്റ് മൂന്ന് ടോണി അവാർഡ് നാമനിർദ്ദേശങ്ങളും അവർക്ക് ലഭിച്ചു. ട്രാൻസ്‌ഫോർമേഴ്‌സ് സിനിമാ പരമ്പരയിൽ (2007-2011) സാം വിറ്റ്‌വിക്കിയുടെ മാതാവായി ജൂലി വൈറ്റ് അഭിനയിച്ചു.

ചക്ക് ലോർ നിർമ്മിച്ച എബിസി സിറ്റ്‌കോം *ഗ്രേസ് അണ്ടർ ഫയറിലെ* (1993-1998)  നദീൻ സ്വൊബോദ എന്ന കഥാപാത്രം, കൂടാതെ *സിക്‌സ് ഫീറ്റ് അണ്ടർ*, *ഡെസ്‌പറേറ്റ് ഹൗസ്‌വൈവ്‌സ്*, *നഴ്‌സ് ജാക്കി*, *ദി ഗുഡ് വൈഫ്* എന്നിവയിലെ അതിഥി വേഷങ്ങളുടെ പേരിലും അവർ പ്രശസ്തയാണ്. *മൈക്കൽ ക്ലേട്ടൺ* (2007), *ലിങ്കൺ* (2012), *എ വെരി മുറെ ക്രിസ്മസ്* (2015) തുടങ്ങിയ ചിത്രങ്ങളിലും അവർ പ്രത്യക്ഷപ്പെട്ടിട്ടുണ്ട്.

## സ്വകാര്യ ജീവിതം
കാലിഫോർണിയയിലെ സാൻ ഡിയേഗോയിലെ ബാൽബോവ നേവൽ ഹോസ്പിറ്റലിൽ ഒരു തെറാപ്പിസ്റ്റായ സ്യൂ ജെയ്‌ന്റെയും (മുമ്പ്, ടെറി) ദന്തഡോക്ടറായ എഡ്വിൻ വൈറ്റിന്റെയും മകളായി വൈറ്റ് ജനിച്ചു. വൈറ്റും കുടുംബവും അവൾക്ക് മൂന്ന് വയസ്സുള്ളപ്പോൾ ഒരു റാഞ്ചിംഗ് ഏറ്റെടുക്കുന്നതിനായി ടെക്സസിലെ ഓസ്റ്റിനിലേക്ക് താമസം മാറി. പ്രാദേശിക നാടകങ്ങളിൽ അഭിനയിക്കാൻ തുടങ്ങിയ അവർ 16-ാം വയസ്സിൽ ഒരു സെമി-പ്രൊഫഷണൽ ആയി. *ദി ബേക്കേഴ്‌സ് വൈഫ്* എന്ന മ്യൂസിക്കലിൽ പ്രധാന വേഷം ചെയ്യുന്നതിനിടയിൽ, ഷോയുടെ രചയിതാക്കൾ അവളുടെ കഴിവുകൾ ന്യൂയോർക്ക് നഗരത്തിലേക്ക് മാറ്റി പ്രകടിപ്പിക്കുവാൻ പ്രോത്സാഹപ്പിച്ചു.

## അവലംബം

വർഗ്ഗം:1961-ൽ ജനിച്ചവർ
ബ്രസീലിലെ തദ്ദേശവാസികൾ

**ബ്രസീലിലെ തദ്ദേശവാസികൾ** (  : *povos indígenas no Brasil*

) അല്ലെങ്കിൽ **തദ്ദേശീയ ബ്രസീലുകാർ** (  *indígenas brasileiros*

1500 -നടുത്ത് യൂറോപ്യൻ സമ്പർക്കത്തിന് മുമ്പ് ഒരുകാലത്ത് ഏകദേശം 2000 ഗോത്രങ്ങളും രാജ്യങ്ങളും ഉൾപ്പെട്ടിരുന്നു.
യൂറോപ്യൻ സമ്പർക്ക സമയത്ത് തദ്ദേശീയരായ ചില ആളുകൾ പരമ്പരാഗതമായി അർദ്ധ നാടോടികളായ ഗോത്രങ്ങളായിരുന്നു. അവർ വേട്ടയാടൽ, മത്സ്യബന്ധനം, ഒത്തുചേരൽ, കുടിയേറ്റ കൃഷി എന്നിവയിലുടെ ഉപജീവനം കഴിച്ചു. യൂറോപ്യൻ കുടിയേറ്റത്തിന്റെ അനന്തരഫലമായി പല ഗോത്രങ്ങളും വംശനാശം സംഭവിച്ചു. പലരും ബ്രസീലിയൻ ജനസംഖ്യയിൽ ലയിച്ചു.

തദ്ദേശീയ ജനസംഖ്യ യൂറോപ്യൻ രോഗങ്ങളാൽ നശിച്ചു.  കൊളംബിയന് മുമ്പുള്ള 2 മുതൽ 3 ദശലക്ഷത്തിൽ നിന്ന് 300,000 ആയി [//en.wikipedia.org/w/index.php?title=Indigenous_peoples_in_Brazil&action=edit &#x5B; &#x5D;]

200 ഗോത്രങ്ങൾക്കിടയിൽ വിതരണം ചെയ്തു. 2022 ലെ IBGE സെൻസസ് പ്രകാരം. 1,652,876 ബ്രസീലുകാർ അവരെ തദ്ദേശീയരായി തരംതിരിച്ചു. അതേ സെൻസസ് 304 വ്യത്യസ്ത തദ്ദേശീയ വംശീയ വിഭാഗങ്ങളുടെ 274 തദ്ദേശീയ ഭാഷകൾ രജിസ്റ്റർ ചെയ്തു. 

2007 ജനുവരി 18-ന് FUNAI ബ്രസീലിൽ 67 ബന്ധമില്ലാത്ത ഗോത്രങ്ങളെ റിപ്പോർട്ട് ചെയ്തു. 2005-ൽ ഇത് 40 ആയി ഉയർന്നു. ഈ കൂട്ടിച്ചേർക്കലോടെ ബ്രസീൽ ന്യൂ ഗിനിയയെ മറികടന്നു. ലോകത്ത് ഏറ്റവും കൂടുതൽ സമ്പർക്കമില്ലാത്ത ജനങ്ങളുള്ള രാജ്യമായി ബ്രസീൽ മാറി. 

## അവലംബം
ബച്ചൻ കുടുംബം

ലഘുചിത്രം|ബച്ചൻ കുടുംബം
ഹിന്ദി ചലച്ചിത്ര വ്യവസായത്തിലും രാഷ്ട്രീയത്തിലും ബന്ധപ്പെട്ടിരിക്കുന്നതും അതിൽ ഏർപ്പെട്ടിരിക്കുന്നതുമായ ഒരു പ്രമുഖ ഇന്ത്യൻ കുടുംബമാണ് **ബച്ചൻ** കുടുംബം. 

നടനും മുൻ രാഷ്ട്രീയക്കാരനുമായ അമിതാഭ് ബച്ചനും അദ്ദേഹത്തിന്റെ ഭാര്യയും നടിയും രാജ്യസഭാ എംപിയുമായ ജയ ബച്ചനും കുടുംബത്തിലെ ശ്രദ്ധേയരായ അംഗങ്ങൾ; അദ്ദേഹത്തിന്റെ മാതാപിതാക്കൾ, കവി ഹരിവംശ് റായ് ബച്ചൻ, സാമൂഹിക പ്രവർത്തകൻ തേജി ബച്ചൻ ; അവരുടെ മകൾ, എഴുത്തുകാരി ശ്വേത ബച്ചൻ നന്ദ ; അവരുടെ മകൻ, നടൻ അഭിഷേക് ബച്ചൻ ; അഭിഷേകിന്റെ ഭാര്യ നടി ഐശ്വര്യ റായ് . 2007-ൽ, *[[ടൈം (മാഗസിൻ)|ടൈം]]* അതിന്റെ ഏറ്റവും സ്വാധീനമുള്ള ഇന്ത്യക്കാരുടെ പട്ടികയിൽ അമിതാഭ് ബച്ചനെയും ഐശ്വര്യ റായിയെയും പട്ടികപ്പെടുത്തി.
## അവലംബം

വർഗ്ഗം:കുടുംബം
പട്രീഷ്യ വെറ്റിഗ്

**പട്രീഷ്യ ആൻ വെറ്റിഗ്** (ജനനം: ഡിസംബർ 4, 1951) ഒരു അമേരിക്കൻ നടിയും നാടകകൃത്തുമാണ്. ഒരു ഗോൾഡൻ ഗ്ലോബ് അവാർഡും മൂന്ന് പ്രൈംടൈം എമ്മി അവാർഡുകളും ലഭിച്ചിട്ടുള്ള അവർ *തേർട്ടിസംതിംഗ്* (1987-1991) എന്ന പരമ്പരയിലെ നാൻസി വെസ്റ്റൺ എന്ന കഥാപാത്രത്തിലൂടെയാണ് കലാരംഗത്ത് കൂടുതൽ അറിയപ്പെടുന്നത്.

*തേർട്ടിസംതിംഗ്* എന്ന പരമ്പരയിലെ തകർപ്പൻ വേഷത്തിന് ശേഷം, വെറ്റിഗ് *ഗിൽറ്റി ബൈ സസ്പെഷ്യൻ* (1991), *സിറ്റി സ്ലിക്കേഴ്സ്* (1991), *സിറ്റി സ്ലിക്കേഴ്സ് II: ദി ലെജൻഡ് ഓഫ് കർലിസ് ഗോൾഡ്* (1994), *ദി ലാംഗോലിയേഴ്സ്* (1995) എന്നിവയുൾപ്പെടെ നിരവധി സിനിമകളിൽ പ്രത്യക്ഷപ്പെട്ടു. 1995-ലെ ഹ്രസ്വകാല പരമ്പരയായ *കോർട്ട്‌ഹൗസിൽ* ഒരു പ്രധാന വേഷം ചെയ്തുകൊണ്ട് ടെലിവിഷൻ രംഗത്തേയ്ക്ക് മടങ്ങിയെത്തിയ അവർ പിന്നീട് ഫോക്‌സ് ടി.വി. പരമ്പരയായ പ്രിസൺ ബ്രേക്കിൽ (2005-2007) കരോലിൻ റെയ്‌നോൾഡ്‌സിനേയും എബിസി കുടുംബ പരമ്പരയായ *ബ്രദേഴ്‌സ് & സിസ്റ്റേഴ്‌സിൽ* (2006-2011) ഹോളി ഹാർപ്പർ എന്ന കഥാപാത്രത്തേയും അവതരിപ്പിച്ചു.

## ആദ്യകാല ജീവിതം
ഒഹായോയിലെ മിൽഫോർഡ് നഗരത്തിൽ ഫ്ലോറൻസ് (മുമ്പ്, മോർലോക്ക്) ഹൈസ്കൂൾ ബാസ്കറ്റ്ബോൾ പരിശീലകനായ ക്ലിഫോർഡ് നീൽ വെറ്റിഗ് എന്നിവരുടെ മകളായി വെറ്റിഗ് ജനിച്ചു. പാം, ഫിലിസ്, പെഗ്ഗി എന്നിങ്ങനെ അവൾക്ക് മൂന്ന് സഹോദരിമാരുണ്ട്. പെൻസിൽവാനിയയിലെ ഗ്രോവ് സിറ്റിയിൽ ബാല്യകാലം ചെലവഴിച്ച അവർ  1970-ൽ ബിരുദം നേടി. ഒഹായോ വെസ്ലിയൻ യൂണിവേഴ്സിറ്റിയിൽ ചേർന്ന് പഠിച്ച അവർ 1975-ൽ ടെമ്പിൾ യൂണിവേഴ്സിറ്റിയിൽ നിന്ന് ബിരുദം നേടി. പിൽക്കാല ജീവിതത്തിൽ പഠനത്തിലേക്ക് മടങ്ങിയെത്തിയ വെറ്റിഗ്, 2001-ൽ സ്മിത്ത് കോളേജിൽ നിന്ന് നാടകരചനയിൽ മാസ്റ്റർ ഓഫ് ഫൈൻ ആർട്സ് നേടി. അവൾ രചിച്ച F2M എന്ന നാടകം, ന്യൂയോർക്ക് നാടക, സിനിമാ വേദിയുടേയും വാസ്സർ കോളേജിന്റെ 2011 പവർഹൗസ് തിയേറ്റർ സീസണിന്റെയും ഭാഗമായി 2011-ൽ അവതരിപ്പിച്ചിരുന്നു.

## സ്വകാര്യ ജീവിതം
നടനും നിർമ്മാതാവുമായ കെൻ ഒലിനെ വിവാഹം കഴിച്ച പട്രീഷ്യ വെറ്റിഗിന് ക്ലിഫോർഡ് (ജനനം 1983) എന്ന മകനും റോക്സി (ജനനം 1985) എന്ന  ഒരു മകളുമുണ്ട്.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1951-ൽ ജനിച്ചവർ
ട്യൂസ്ഡേ വെൽഡ്

**ട്യൂസ്ഡേ വെൽഡ്** (ജനനം: സൂസൻ കെർ വെൽഡ്; ഓഗസ്റ്റ് 27, 1943) ഒരു അമേരിക്കൻ നടിയാണ്. ഒരു ബാലനടിയായി അഭിനയിക്കാൻ തുടങ്ങിയ അവർ 1950 കളുടെ അവസാനത്തിൽ ഇരുത്തം വന്ന വേഷങ്ങളിലേക്ക് മുന്നേറി. 1960-ൽ ഏറ്റവും മികച്ച പുതുമുഖ വനിതയ്ക്കുള്ള ഗോൾഡൻ ഗ്ലോബ് അവാർഡ് അവർ നേടി. തുടർന്നുള്ള ദശകത്തിൽ അവർ സിനിമകളിൽ നാടകീയമായ വേഷങ്ങൾ ചെയ്തുകൊണ്ട് ഒരു സുസ്ഥിരമായ കരിയർ അവർ സ്ഥാപിച്ചു.

## ആദ്യകാലജീവിതം
ട്യൂസ്ഡേ വെൽഡ് 1943 ഓഗസ്റ്റ് 27 ന് മാൻഹട്ടനിൽ സൂസൻ കെർ വെൽഡ് എന്ന പേരിൽ ജനിച്ചു. അവളുടെ പിതാവ് മസാച്ചുസെറ്റ്സിലെ വെൽഡ് കുടുംബത്തിലെ ലാത്രോപ്പ് മോട്ട്ലി വെൽഡായിരുന്നു. മകളുടെ നാലാം ജന്മദിനത്തിന് തൊട്ടുമുമ്പായി, 1947-ൽ 49-ാം വയസ്സിൽ അവളുടെ പിതാവ് അന്തരിച്ചു. അവളുടെ മാതാവ് യോസെൻ ബാൽഫോർ കെർ, കലാകാരനും ലൈഫ് മാഗസിൻ ചിത്രകാരനുമായ വില്യം ബാൽഫോർ കെറിന്റെ മകളും  ലാത്രോപ്പ് വെൽഡിന്റെ നാലാമത്തെയും അവസാനത്തെയും ഭാര്യയുമായിരുന്നു. കാനഡയിൽ ജനിച്ച വില്യം ബാൽഫോർ കെർ സ്കോട്ടിഷ് വംശപരമ്പരയുള്ള വ്യക്തിയായിരുന്നു. അദ്ദേഹത്തിന്റെ മാതാവ് ലില്ലി ഫ്ലോറൻസ് ബെൽ കെർ, കണ്ടുപിടുത്തക്കാരനായ അലക്സാണ്ടർ ഗ്രഹാം ബെല്ലിന്റെ ആദ്യ കസിനും  പിതാവ് വില്യം കെർ ഒരു സ്കോട്ടിഷ് ബിസിനസുകാരനും ബാങ്കറുമായിരുന്നു. ട്യൂസ്ഡേ വെൽഡിന് സാറാ കിംഗ് വെൽഡ്, ഡേവിഡ് ബാൽഫോർ വെൽഡ് എന്നീ രണ്ട് സഹോദരങ്ങൾ ഉണ്ടായിരുന്നു. 1959 ഒക്ടോബർ 9-ന് അവൾ നിയമപരമായി തന്റെ പേര് ട്യൂസ്ഡേ വെൽഡ് എന്നാക്കി മാറ്റി.

## സ്വകാര്യ ജീവിതം
ട്യൂസ്ഡേ വെൽഡ് മൂന്ന് തവണ വിവാഹിതയാണ്. ആദ്യം  തിരക്കഥാകൃത്ത് ക്ലോഡ് ഹാർസുമായി 1965 ഒക്ടോബർ 23  ന് വിവാഹിതയാകുകയും 1971 ഫെബ്രുവരി 18-ന് വിവാഹമോചനം നേടുകയും ചെയ്തു. അവർക്ക് 1966 ആഗസ്ത് 26-ന് ജനിച്ച നതാഷ എന്നൊരു മകളുണ്ടായിരുന്നു. വിവാഹമോചനത്തോടെ വെൽഡിന് നതാഷയുടെ സംരക്ഷണം നൽകപ്പെടുകയും പ്രതിമാസം കുട്ടിയുടെ സംരക്ഷണത്തിനായി $100 നൽകുകയും ചെയ്തു.

പിന്നീട് 1975 സെപ്റ്റംബർ 20-ന് ബ്രിട്ടീഷ് നടനും സംഗീതജ്ഞനും ഹാസ്യനടനുമായ ഡഡ്‌ലി മൂറിനെ അവർ വിവാഹം കഴിച്ചു. 1976 ഫെബ്രുവരി 26-ന് അവർക്ക് പാട്രിക് എന്നൊരു മകൻ ജനിച്ചു. 1980-ൽ ദമ്പതികൾ വിവാഹമോചനം നേടിയതോടെ വെൽഡിന് $200,000 സെറ്റിൽമെന്റും അടുത്ത 4 വർഷത്തേക്ക് $3,000 പ്രതിമാസ ജീവനാംശവും കുട്ടിയുടെ സംരക്ഷണത്തിന് പ്രതിമാസം $2,500 അധികമായും ലഭിച്ചു.

1985 ഒക്‌ടോബർ 18-ന് ഇസ്രയേലി കച്ചേരി വയലിനിസ്റ്റും സംഗീത സംഘത്തലവനുമായ പിഞ്ചാസ് സുക്കർമനെ വിവാഹം കഴിച്ച അവർ അദ്ദേഹത്തിന്റെ പെൺമക്കളായ അരിയാനയ്ക്കും നതാലിയയ്ക്കും രണ്ടാനമ്മയായി. 1998-ൽ ദമ്പതികൾ വേർപിരിഞ്ഞു. വിവാഹങ്ങൾക്കിടയിലെ ഇടവേളകളിൽ, വെൽഡ് അൽ പാസിനോ, ഡേവിഡ് സ്റ്റെയ്ൻബെർഗ്, മിഖായേൽ ബാരിഷ്നിക്കോവ് (അയാളുടെ മുൻ കാമുകി ജെസ്സിക്ക ലാംഗെ, വെൽഡിന്റെ ഏറ്റവും അടുത്ത സുഹൃത്തായിരുന്നു), ഒമർ ഷെരീഫ്, റിച്ചാർഡ് ഗെർ, റയാൻ ഒ നീൽ എന്നിവരുമായി ഡേറ്റ് ചെയ്തിരുന്നു.

വെൽഡ് 2000-കളുടെ അവസാനത്തിൽ ന്യൂയോർക്കിലെ മൊണ്ടോക്കിലുള്ള തന്റെ ബീച്ച് ഹൗസ് വിറ്റഴിക്കുകയും കൊളറാഡോയിലെ കാർബണ്ടേലിലേക്ക് താമസം മാറുകയും ചെയ്തു. 2018-ൽ അവർ കൊളറാഡോ വിട്ട് ഹോളിവുഡ് ഹിൽസിൽ 1.8 മില്യൺ ഡോളറിന്റെ ഒരു വീട് വാങ്ങി.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ഓഗസ്റ്റ് 27-ന് ജനിച്ചവർ
വർഗ്ഗം:1943-ൽ ജനിച്ചവർ
ജെയ്ൻ വ്യാറ്റ്

**ജെയ്ൻ വാഡിംഗ്ടൺ വ്യാറ്റ്** ( ; ഓഗസ്റ്റ് 12, 1910 - ഒക്ടോബർ 20, 2006) ഒരു അമേരിക്കൻ നടിയായിരുന്നു. ഫ്രാങ്ക് കാപ്രയുടെ *[[ലോസ്റ്റ് ഹൊറൈസൺ]]* പോലെയുള്ള നിരവധി ഹോളിവുഡ് സിനിമകളിൽ അവർ അഭിനയിച്ചിട്ടുണ്ടെങ്കിലും *ഫാദർ നോസ് ബെസ്റ്റ്* എന്ന സിബിഎസ്, എൻബിസി ടെലിവിഷൻ ഹാസ്യ പരമ്പരയിലെ വീട്ടമ്മ  മാർഗരറ്റ് ആൻഡേഴ്സൺ, സയൻസ് ഫിക്ഷൻ ടെലിവിഷൻ പരമ്പര സ്റ്റാർ ട്രെക്കിലെ സ്പോക്ക് എന്ന കഥാപാത്രത്തിൻറെ മനുഷ്യവർഗ്ഗത്തിലെ അമ്മ എന്നീ വേഷങ്ങളിലൂടെയാണ് കൂടുതൽ അറിയപ്പെടുന്നത്. ജെയ്ൻ വ്യാറ്റ്  മൂന്ന് തവണ എമ്മി അവാർഡ് ജേതാവായിരുന്നു.

## ആദ്യകാല ജീവിതം
1910 ഓഗസ്റ്റ് 12 ന് ന്യൂജേഴ്‌സിയിലെ ഫ്രാങ്ക്ലിൻ ലേക്സ് ബറോയിലെ കാംപ്‌ഗാവിൽ ജനിച്ച ജെയ്ൻ വ്യാറ്റ് മാൻഹാട്ടനിലാണ് വളർന്നത്. അവളുടെ പിതാവ് ക്രിസ്റ്റഫർ ബില്ലപ്പ് വ്യാറ്റ് ഒരു ബ്രോക്കറായിരുന്നു. മാതാവ് യൂഫെമിയ വാൻ റെൻസെലേർ വ്യാറ്റ് ആയിരുന്നു. ജെയ്ൻ വ്യാറ്റിന് രണ്ട് സഹോദരിമാരും ഒരു സഹോദരനുമുണ്ട്.

## വിദ്യാഭ്യാസം
ന്യൂയോർക്ക് നഗരത്തിലായിരുന്നപ്പോൾ, മിസ് ചാപിൻസ് സ്കൂളിൽ വിദ്യാഭ്യാസം നടത്തിയ വ്യാറ്റ് അവിടെ നാടകങ്ങളിൽ ജോവാൻ ഓഫ് ആർക്ക്, ഷൈലോക്ക് എന്നീ വേഷങ്ങൾ ചെയ്തു. പിന്നീട് രണ്ട് വർഷക്കാലം ബർണാർഡ് കോളേജിൽ ഉപരിപഠനത്തിന് ചേർന്നു. ബർണാർഡ് കോളജ് വിട്ടശേഷം, മസാച്യുസെറ്റ്‌സിലെ സ്റ്റോക്ക്‌ബ്രിഡ്ജിലുള്ള ബെർക്ക്‌ഷെയർ പ്ലേഹൗസിലെ അപ്രന്റീസ് സ്‌കൂളിൽ ചേർന്ന് അവിടെ ആറുമാസത്തോളം വിവിധ വേഷങ്ങൾ അവതരിപ്പിച്ചു.

## സ്വകാര്യ ജീവിതം
1935 നവംബർ 9 ന് നിക്ഷേപ ബ്രോക്കറായിരുന്ന എഡ്ഗർ ബെഥൂൺ വാർഡിനെ വ്യാറ്റ് വിവാഹം കഴിച്ച വ്യാറ്റ്  2000 നവംബർ 8-ന് അദ്ദേഹത്തിൻറെ മരണം വരെ ദാമ്പത്യബന്ധത്തിലേർപ്പെട്ടിരുന്നു. 1920-കളുടെ അവസാനത്തിൽ ന്യൂയോർക്കിലെ ഹൈഡ് പാർക്കിൽ ഫ്രാങ്ക്ലിൻ ഡി. റൂസ്‌വെൽറ്റിന്റെ വാരാന്ത്യ അതിഥികളായിരുന്നപ്പോഴാണ് ദമ്പതികൾ കണ്ടുമുട്ടിയത്.

വാർഡ് പിന്നീട് ഭാര്യയുടെ കത്തോലിക്കാ വിശ്വാസത്തിലേക്ക് പരിവർത്തനം ചെയ്തു. 1990-കളിൽ വ്യാറ്റിന് നേരിയ സ്ട്രോക്ക് ഉണ്ടായെങ്കിലും സുഖം പ്രാപിച്ചു. നീണ്ട ജീവിതകാലം മുഴുവൻ അവർ താരതമ്യേന നല്ല ആരോഗ്യത്തോടെ തുടർന്നു.

## മരണം
2006 ഒക്‌ടോബർ 20-ന് കാലിഫോർണിയയിലെ ബെൽ-എയറിലെ വസതിയിൽ വെച്ച് ജെയ്ൻ വ്യാറ്റ് അന്തരിച്ചു. മരണസമയത്ത് അവർക്ക് 96 വയസ്സായിരുന്നു. മൂന്ന് പേരക്കുട്ടികളും അഞ്ച് കൊച്ചുമക്കളും അടങ്ങുന്നതായിരുന്നു വ്യാറ്റിന്റെ കുടുംബം.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1910-കളിൽ ജനിച്ചവർ
വർഗ്ഗം:2006-ൽ മരിച്ചവർ
ഡയാനെ വീസ്റ്റ്

**ഡയാനെ എവ്‌ലിൻ വീസ്റ്റ്**  (; ജനനം മാർച്ച് 28, 1948) ഒരു അമേരിക്കൻ നടിയാണ്. 1986-ലെ ഹന്ന ആൻഡ് ഹെർ സിസ്റ്റേഴ്‌സ്, 1994-ലെ ബുള്ളറ്റ്‌സ് ഓവർ ബ്രോഡ്‌വേ എന്നീ ചിത്രങ്ങളിലെ വേഷങ്ങൾക്ക് മികച്ച സഹനടിക്കുള്ള രണ്ട് അക്കാദമി അവാർഡുകളും (ഇവ രണ്ടും സംവിധാനം ചെയ്തത് വുഡി അലെൻ ആണ്), *ബുള്ളറ്റ് ഓവർ ബ്രോഡ്‌വേയ്‌ക്ക്* ഒരു ഗോൾഡൻ ഗ്ലോബ് പുരസ്കാരവും അവർ നേടിയിട്ടുണ്ട്. കൂടാതെ റോ*ഡ് ടു അവോൺലിയ* എന്ന നാടകീയ  പരമ്പരയിലെ മികച്ച അതിഥി താരത്തിനുള്ള 1997-ലെ പ്രൈം ടൈം എമ്മി അവാർഡ്, *ഇൻ ട്രീറ്റ്‌മെന്റ്* എന്ന ഒരു നാടകീയ പരമ്പരയിലെ മികച്ച സഹനടിക്കുള്ള 2008-ലെ പ്രൈംടൈം എമ്മി അവാർഡ് എന്നിവയും അവർ നേടി. 1989-ലെ പേ*രന്റ്ഹുഡ്* എന്ന ചിത്രത്തിലെ വേഷം അക്കാദമി അവാർഡിന് അവരെ നാമനിർദ്ദേശം ചെയ്തു.

വീസ്റ്റിന്റെ മറ്റു സിനിമകളിൽ *ഫൂട്ട്‌ലൂസ്* (1984) വുഡി അലെന്റെ *ദി പർപ്പിൾ റോസ് ഓഫ് കെയ്‌റോ* (1985), *റേഡിയോ ഡേയ്സ്* (1987), *സെപ്റ്റംബർ* (1987); *ദി ലോസ്റ്റ് ബോയ്സ്* (1987), *ബ്രൈറ്റ് ലൈറ്റ്സ്, ബിഗ് സിറ്റി* (1988), *എഡ്വേർഡ് സിസർഹാൻഡ്സ്* (1990), *ലിറ്റിൽ മാൻ ടേറ്റ്* (1991), *ദി ബേർഡ്കേ*ജ് (1996), *പ്രാക്ടിക്കൽ മാജിക്* (1998), *ഡാൻ ഇൻ റിയൽ ലൈഫ്* (2007), *സിനെക്ഡോഷ് , ന്യൂയോർക്ക്* (2008), *റാബിറ്റ് ഹോൾ* (2010), *സിസ്റ്റേഴ്സ്* (2015), *ലെറ്റ് ദെം ഓൾ ടോക്ക്* (2020), *ഐ കെയർ എ ലോ*ട്ട് (2020) എന്നിവ ഉൾപ്പെടുന്നു; 

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1948-ൽ ജനിച്ചവർ
ക്രിസ്റ്റൻ വിഗ്

**ക്രിസ്റ്റൻ കരോൾ വിഗ്**  (; ജനനം ഓഗസ്റ്റ് 22, 1973) ഒരു അമേരിക്കൻ നടിയും ഹാസ്യകാരിയും തിരക്കഥാകൃത്തും നിർമ്മാതാവുമാണ്. ലോസ് ഏഞ്ചൽസ് കോമഡി ട്രൂപ്പായ ദി ഗ്രൗണ്ട്ലിംഗ്സിനൊപ്പം ഒരു പെർഫോമറായി ആദ്യമായി കടന്നുവന്ന വിഗ്, 2005 മുതൽ 2012 വരെയുള്ള കാലത്ത് സംപ്രേക്ഷണം ചെയ്യപ്പെട്ട *സാറ്റർഡേ നൈറ്റ് ലൈവ്* എന്ന എൻ.ബി.സി. ഹാസ്യ പരമ്പരയിലെ ഏഴ് സീസണുകളിൽ പ്രത്യക്ഷപ്പെട്ടതോടെ രാജ്യവ്യാപകമായി താരപദവി നേടി.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1973-ൽ ജനിച്ചവർ
ജോബെത്ത് വില്യംസ്

**മാർഗരറ്റ് ജോബെത്ത് വില്യംസ്** (ജനനം: ഡിസംബർ 6, 1948) ഒരു അമേരിക്കൻ നടിയാണ്. *സ്റ്റിർ ക്രേസി* (1980), *പോൾട്ടർജിസ്റ്റ്* (1982), *ദി ബിഗ് ചിൽ* (1983), *ദി ഡേ ആഫ്റ്റർ* (1983), *ടീച്ചേഴ്സ് (*1984), *പോൾട്ടർജിസ്റ്റ് II: ദി അദർ സൈഡ്* (1986) തുടങ്ങിയ ചലച്ചിത്രങ്ങളിൽ അഭിനയിച്ച് അവർ പ്രശസ്തിയിലേക്ക് ഉയർന്നു. മൂന്ന് തവണ എമ്മി അവാർഡ് നാമനിർദ്ദേശം ചെയ്യപ്പെട്ട അവർ, *ആദം* (1983) എന്ന ടിവി സിനിമയിലെ വേഷത്തിനും *ബേബി എം* (1988) എന്ന മിനി പരമ്പരയിലെ വേഷത്തിനും ഒരു മിനിപരമ്പരയിലെയോ സിനിമയിലോ മികച്ച നായികയ്ക്കുള്ള അവാർഡുകൾക്ക് നാമനിർദ്ദേശം ചെയ്യപ്പെട്ടു. അവർക്ക് മൂന്നാമത്തെ നാമിർദ്ദേശം ലഭിച്ചത് *ഫ്രേസിയർ* (1994) എന്ന സിറ്റ്കോമിലെ അതിഥി വേഷത്തിനായിരുന്നു. *ദി ക്ലയന്റ്* (1995-96) എന്ന ടിവി പരമ്പരയിലും അഭിനയിച്ച അവർ, കൂടാതെ *ഡെക്‌സ്റ്റർ* (2007), *പ്രൈവറ്റ് പ്രാക്ടീസ്* (2009-11) എന്നീ ടെലിവിഷൻ പരമ്പരകളിലും ആവർത്തിച്ചുള്ള വേഷങ്ങൾ ചെയ്തു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1948-ൽ ജനിച്ചവർ
കാരി വുറർ

**കാരി സാമന്ത വുറർ** (ജനനം: ഏപ്രിൽ 28, 1967) ഒരു അമേരിക്കൻ നടിയും മോഡലും ഗായികയുമാണ്. കൗമാരപ്രായത്തിൽ തന്റെ കരിയർ ആരംഭിച്ച വുറർ എംടിവിയുടെ *റിമോട്ട് കൺട്രോൾ* എന്ന ഗെയിം ഷോയിലെ ഒരു കാസ്റ്റ് അംഗമെന്ന നിലയിലും *സ്ലൈഡേഴ്‌സ്* എന്ന ടെലിവിഷൻ പരമ്പരയിലെ മാഗി ബെക്കറ്റ്, *എയ്റ്റ് ലെഗ്ഗ്ഡ് ഫ്രീക്‌സ്* എന്ന ഹൊറർ കോമഡി ചിത്രത്തിലെ ഷെരീഫ് സാമന്ത പാർക്കർ എന്നീ വേഷങ്ങൾ അവതരിപ്പിച്ചതിൻറെ പേരിലും കൂടുതൽ അറിയപ്പെടുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:1967-ൽ ജനിച്ചവർ
ക്രൈം ബ്രാഞ്ച് (കേരളം)

കേരള പോലീസിന്റെ പ്രത്യേക അന്വേഷണ വിഭാഗമാണ് **ക്രൈം ബ്രാഞ്ച്**. അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിൽ ഉള്ള ഉദ്യോഗസ്ഥനാണ് ക്രൈം ബ്രാഞ്ചിന്റെ ചുമതല. മുൻപ് സി.ബി.സിഐഡി എന്നാണ് ഈ വിഭാഗം അറിയപ്പെട്ടിരുന്നത്.  പ്രമാദമായ കുറ്റകൃത്യങ്ങൾ അല്ലെങ്കിൽ സംസ്ഥാനവ്യാപകമായ പ്രത്യാഘാതങ്ങളുള്ളതോ കണ്ടെത്താത്തതോ ആയ സങ്കീർണ്ണവും ഗുരുതരവുമായ കുറ്റകൃത്യങ്ങൾ അവർ അന്വേഷിക്കുന്നു. കേരള ഹൈക്കോടതിയോ, സർക്കാരോ, സംസ്ഥാന പോലീസ് മേധാവിയോ ഏൽപിക്കുന്ന കേസുകൾ അന്വേഷിക്കുന്നു. തിരുവനന്തപുരത്താണ് ക്രൈം ബ്രാഞ്ച് ആസ്ഥാനം സ്ഥിതിചയ്യുന്നത്.

## ഘടന
അഡീഷണൽ ഡയറക്ടർ ജനറൽ ഓഫ് പോലീസ് റാങ്കിലുള്ള ഉദ്യോഗസ്ഥനാണ് ക്രൈംബ്രാഞ്ചിന്റെ തലവൻ. ഭരണപരമായ സൗകര്യാർത്ഥതിനായി, കേരളത്തിലെ ക്രൈംബ്രാഞ്ചിനെ തിരുവനന്തപുരം, എറണാകുളം, കോഴിക്കോട് എന്നിവിടങ്ങളിൽ ആസ്ഥാനമാക്കി ഒരു ഇൻസ്പെക്ടർ ജനറലിന്റെ (ഐ.ജി) കീഴിൽ മൂന്ന് റേഞ്ചുകളായി തിരിച്ചിരിക്കുന്നു.  ക്രൈംബ്രാഞ്ച് റേഞ്ചുകളെ ക്രൈംബ്രാഞ്ച് പോലീസ് സൂപ്രണ്ടുമാരുടെ നേതൃത്വത്തിൽ ജില്ലകളായി തിരിച്ചിരിക്കുന്നു. കേരളത്തിലെ എല്ലാ ജില്ലകളിലും ആയി 14 ജില്ല യൂണിറ്റുകൾ നിലവിലുണ്ട്. ജനറൽ എക്സിക്യൂട്ടിവ് വിഭാഗത്തിൽ നിന്ന് ഡെപ്യൂട്ടേഷൻ മുഖേനയാണ് ക്രൈം ബ്രാഞ്ച്ലേക്ക് പോലീസ് ഉദ്യോഗസ്ഥരെ നിയമിക്കുന്നത്. ക്രൈം ബ്രാഞ്ച് സൂപ്രണ്ട് മാരുടെ കീഴിൽ സിവിൽ പോലീസ് ഓഫീസർ മുതൽ ഡെപ്യൂട്ടി പോലീസ് സൂപ്രണ്ട് വരെ റാങ്കിലുള്ള ഉദ്യോഗസ്ഥർ പ്രവർത്തിക്കുന്നുണ്ട്. ക്രൈംബ്രാഞ്ചിലെ ഉദ്യോഗസ്ഥർ അവരുടെ ഔദ്യോഗിക പദവിയുടെ കൂടെ ഡിറ്റക്ടീവ് എന്ന പദം ഉപയോഗിക്കുന്നു.

## അധികാര പരിധി
സങ്കീർണ്ണമായ സംഘടിത കുറ്റകൃത്യങ്ങൾ, സാമ്പത്തിക തട്ടിപ്പുകൾ, വലിയ പ്രത്യാഘാതങ്ങളുള്ള സാമ്പത്തിക കുറ്റകൃത്യങ്ങൾ, കണ്ടെത്താത്തതോ സെൻസിറ്റീവായതോ ആയ കുറ്റകൃത്യങ്ങൾ, അന്തർ സംസ്ഥാന പ്രത്യാഘാതങ്ങളുള്ള കേസുകൾ എന്നിവ ക്രൈം ബ്രാഞ്ച് അന്വേഷണ പരിധിയിൽ വരുന്നു. ഹൈക്കോടതിയോ സർക്കാരോ സംസ്ഥാന പോലീസ് മേധാവിയോ ഏൽപിക്കുന്ന കേസുകളും ഇവർ അന്വേഷിക്കുന്നു. ലോക്കൽ പോലീസ് അന്വേഷിച്ച് പൂർത്തിയാകാൻ സാധിക്കാത്തതോ വിവാദമായതോ കേസുകളും ഇവർ അന്വേഷിക്കുന്നു.

## വിഭാഗങ്ങൾ

### സാമ്പത്തിക കുറ്റകൃത്യ വിഭാഗം
ഈ വിഭാഗം സാമ്പത്തിക കുറ്റകൃത്യങ്ങൾ അന്വേഷിക്കുന്നു. പോലീസ് ഇൻസ്പെക്ടർ ജനറൽ  (ഐജി) റാങ്കിൽ കുറയാത്ത മുതിർന്ന ഉദ്യോഗസ്ഥനാണ് ഈ വിഭാഗത്തിൻ്റെ ചുമതല.
## നിയമനം
ക്രൈം ബ്രാഞ്ച് ലെ മുതിർന്ന ഉദ്യോഗസ്ഥരെ സംസ്ഥാന സര്ക്കാര് ആണ് നിയമിക്കുന്നത്. പോലീസ് ഇൻസ്പെക്ടർ റാങ്ക് മുതൽ താഴേക്കുള്ള കിഴുദ്യോഗസ്ഥൻമാരെ പോലീസിലെ ജനറൽ എക്സിക്യൂട്ടിവ് (ക്രമസമാധാന - ലോക്കൽ പോലീസ്) വിഭാഗത്തിൽ നിന്നും ഡെപ്യൂട്ടേഷനിൽ ആണ് നിയമിക്കുന്നത്.
## ഇതും കാണുക
* ക്രിമിനൽ ഇൻവെസ്റ്റിഗേഷൻ ഡിപ്പാർട്ട്മെൻറ് (സി.ഐ.ഡി)
* സ്പെഷ്യൽ ബ്രാഞ്ച്
* ക്രൈം സ്ക്വാഡ്‌

## വിശയാനുബന്ധം

വർഗ്ഗം:കേരളത്തിലെ നിയമ പരിപാലനം
വർഗ്ഗം:കേരള പോലീസ്
വർഗ്ഗം:കേരള പോലീസിന്റെ വിഭാഗം
തെരേസ റൈറ്റ്

**മ്യൂറിയൽ തെരേസ റൈറ്റ്** (ജീവിതകാലം: ഒക്ടോബർ 27, 1918 - മാർച്ച് 6, 2005) ഒരു അമേരിക്കൻ നടിയായിരുന്നു. 1941-ൽ *ദി ലിറ്റിൽ ഫോക്‌സസ്* എന്ന ആദ്യ സിനിമയ്ക്കും 1942-ൽ *മിസിസ് മിനിവർ* എന്ന സിനിമയ്ക്കുമായി മികച്ച സഹനടിക്കുള്ള അക്കാദമി അവാർഡിന് രണ്ടുതവണ നാമനിർദ്ദേശം ചെയ്യപ്പെട്ട അവർ, മിസിസ് മിനിവറിലെ വേഷത്തിലൂടെ അവാർഡ് നേടുന്നതിൽ വിജയിച്ചു. അതേ വർഷംതന്നെ ഗാരി കൂപ്പറിനൊപ്പം *ദി പ്രൈഡ് ഓഫ് ദി യാങ്കീസ്* എന്ന ചിത്രത്തിലെ അഭിനയത്തിന് മികച്ച നടിക്കുള്ള അക്കാദമി അവാർഡ് നാമനിർദ്ദേശവും ലഭിച്ചു. ആൽഫ്രഡ് ഹിച്ച്‌കോക്കിന്റെ *ഷാഡോ ഓഫ് എ ഡൗട്ട്* (1943), വില്യം വൈലറുടെ *ദി ബെസ്റ്റ് ഇയേഴ്‌സ് ഓഫ് ഔർ ലൈവ്സ്* (1946) എന്നീ ചിത്രങ്ങളിലെ അഭിനയത്തിൻറെ പേരിലും അവർ പ്രശസ്തയാണ്.

## ആദ്യകാല ജീവിതം
1918 ഒക്ടോബർ 27-ന് ന്യൂയോർക്ക് നഗരത്തിലെ ഹാർലെമിൽ ഇൻഷുറൻസ് ഏജന്റായ മാർത്ത എസ്പിയുടെയും ആർതർ ഹെൻഡ്രിക്‌സൺ റൈറ്റിന്റെയും മകളായി മ്യൂറിയൽ തെരേസ റൈറ്റ് ജനിച്ചു. ചെറുപ്പത്തിൽ തന്നെ അവളുടെ മാതാപിതാക്കൾ വേർപിരിഞ്ഞു. ന്യൂജേഴ്‌സിയിലെ മേപ്പിൾവുഡിൽ വളർന്ന അവർ, അവിടെ കൊളംബിയ ഹൈസ്‌കൂളിൽ പഠനത്തിന് ചേർന്നു. 1936-ൽ ന്യൂയോർക്ക് നഗരത്തിലെ ബ്രോഡ്‌ഹർസ്റ്റ് തിയേറ്ററിൽ വിക്ടോറിയ റെജീന എന്ന നാടകത്തിലെ ഹെലൻ ഹെയ്‌സിൻറെ അഭിനയം കണ്ടതിന് ശേഷം റൈറ്റ് അഭിനയത്തിൽ താൽപ്പര്യം പ്രകടിപ്പിക്കുകയും സ്കൂൾ നാടകങ്ങളിൽ പ്രധാന വേഷങ്ങൾ ചെയ്യാൻ തുടങ്ങുകയും ചെയ്തു.

## സ്വകാര്യ ജീവിതം
1942 മുതൽ 1952 വരെ എഴുത്തുകാരനായ നിവൻ ബുഷിനെ റൈറ്റ് വിവാഹം കഴിച്ചു. അവർക്ക് നിവെൻ ടെറൻസ് ബുഷ് ( ജനനം, 1944 ഡിസംബർ 2) എന്ന ഒരു മകനും മേരി-കെല്ലി ബുഷ് (ജനനം, 1947 സെപ്റ്റംബർ 12) എന്ന മകളും ഉണ്ടായിരുന്നു. 1959-ൽ നാടകകൃത്ത് റോബർട്ട് ആൻഡേഴ്സനെ അവർ വിവാഹം കഴിച്ചു. 1978-ൽ അവർ വിവാഹമോചനം നേടിയെങ്കിലും ശിഷ്ടകാലം മുഴുവൻ അടുത്ത ബന്ധം നിലനിർത്തിയിരുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1918-ൽ ജനിച്ചവർ
വർഗ്ഗം:2005-ൽ മരിച്ചവർ